Μετάβαση στη σελίδα Προηγούμενη 1, 2, 3 ... , 20, 21, 22 Επόμενη\nΔημοσιεύθηκε: 02/04/2018, ημέρα Δευτέρα και ώρα 9:41 Θέμα δημοσίευσης:\nΣύστημα τεχνητής νοημοσύνης καθοδηγεί τη δημιουργία νέων μορίων.\nΓερμανοί επιστήμονες δημιούργησαν ένα νέο σύστημα τεχνητής νοημοσύνης που, αφού έχει αφομοιώσει σχεδόν κάθε χημική αντίδραση που έχει γίνει μέχρι σήμερα από τους ανθρώπους, μπορεί πια μόνο του να προτείνει τις χημικές αντιδράσεις και να σχεδιάσει τα διαδοχικά χημικά βήματα για να παραχθεί ένα νέο μόριο. Οι χημικοί έκαναν λόγο για μια εξέλιξη-ορόσημο, που μπορεί να μεταμορφώσει τη Χημεία και να τη βάλει σε μεγάλο βαθμό στον…αυτόματο πιλότο, μεταξύ άλλων επιταχύνοντας την ανάπτυξη νέων φαρμάκων, αλλά και μειώνοντας το κόστος.\nΟι ερευνητές, με επικεφαλής τον ειδικό στην οργανική χημεία και στην τεχνητή νοημοσύνη Μάρβιν Ζέγκλερ του Πανεπιστημίου του Μίνστερ, που έκαναν τη σχετική δημοσίευση στο περιοδικό Nature, χρησιμοποίησαν νευρωνικά δίκτυα βαθιάς μάθησης για να τροφοδοτήσουν και να «εκπαιδεύσουν» το λογισμικό τους με περίπου 12,4 εκατομμύρια γνωστές οργανικές χημικές αντιδράσεις, που έχουν συσσωρευθεί από τα μέσα του 19ου αιώνα μέσα από τη θεωρία και την πρακτική.\nΣτη συνέχεια, το σύστημα – που μαθαίνει και βελτιώνεται τελείως μόνο του- μπορεί να προβλέψει τις χημικές αντιδράσεις που μπορούν να χρησιμοποιηθούν σε κάθε βήμα. Το «έξυπνο» λογισμικό σχεδιάζει μόνο του μια διαδικασία πολλαπλών σταδίων για τη σύνθεση ενός νέου μορίου, από την αρχή έως το τέλος.\nΟι χημικοί δεν ήσαν σε θέση να διακρίνουν τα μεν από τα δε και δεν είχαν προτίμηση για το ποιά ήσαν τα καλύτερα, πράγμα που δείχνει ότι το σύστημα τεχνητής νοημοσύνης λειτουργεί πια όπως ένας έμπειρος χημικός. Δεν σημαίνει βέβαια ότι κάθε πρόταση του χημικού αλγόριθμου τελικά θα «δουλέψει» στο εργαστήριο, όπως όμως αποδεδειγμένα δεν φέρνει αποτελέσματα και κάθε ιδέα ανθρώπου χημικού.\nΉδη αρκετές φαρμακευτικές εταιρείες έχουν δείξει ενδιαφέρον για το νέο σύστημα. Ο Ζέγκλερ δήλωσε αισιόδοξος, σύμφωνα με το «Nature», ότι οι οργανικοί χημικοί δεν θα μείνουν χωρίς δουλειά στο μέλλον, απλώς το νέο εργαλείο θα αποτελέσει έναν πολύτιμο βοηθό τους. Όπως ανέφερε χαρακτηριστικά, «η συσκευή πλοήγησης GPS μπορεί να κατέστησε περιττούς τους χάρτινους χάρτες, αλλά όχι και τον οδηγό του αυτοκινήτου».\nΔεν είναι πάντως σίγουρο ότι όλοι οι χημικοί θα το δουν με το ίδιο μάτι…\nΜέγεθος αρχείου: 23.23 KB\nΔημοσιεύθηκε: 16/04/2018, ημέρα Δευτέρα και ώρα 10:18 Θέμα δημοσίευσης:\n«Αθάνατος δικτάτορας» μπορεί να γίνει η τεχνητή νοημοσύνη.\nΠολλά είναι τα οφέλη που προκύπτουν καθημερινά από την ανάπτυξη της τεχνητής νοημοσύνης, όμως θα μπορούσε να γίνει θανάσιμα απειλητική για την ανθρωπότητα όταν φτάσει σε ένα σημείο πέρα από το οποίο τα αποτελέσματά της δεν θα είναι ούτε προβλέψιμα ούτε κατανοητά από την ανθρώπινη νοημοσύνη.\nΤο γεγονός αυτό ονομάζεται τεχνολογική ιδιομορφία ή μοναδικότητα (singularity).\nΔημοσιεύθηκε: 23/04/2018, ημέρα Δευτέρα και ώρα 9:15 Θέμα δημοσίευσης:\nΣτην Πάτρα το 10ο Πανελλήνιο Συνέδριο Τεχνητής Νοημοσύνης.\nΑπό τις 9 έως τις 15 Ιουλίου θα πραγματοποιηθεί, στην Πάτρα, το 10ο Πανελλήνιο Συνέδριο Τεχνητής Νοημοσύνης, το οποίο συνδιοργανώνεται από το Τμήμα Ηλεκτρολόγων Μηχανικών και Τεχνολογίας Υπολογιστών του Πανεπιστημίου Πατρών και την Ελληνική Εταιρεία Τεχνητής Νοημοσύνης.\nΤο Πανελλήνιο Συνέδριο Τεχνητής Νοημοσύνης έχει ξεκινήσει από το 2000 και επαναλαμβάνεται κάθε δύο χρόνια. Συγκεντρώνει επιστήμονες και ερευνητές από την Ελλάδα και το εξωτερικό με σημαντικό έργο στον χώρο της τεχνητής νοημοσύνης. Αναδεικνύει τις τελευταίες εξελίξεις στον χώρο και τις επερχόμενες τάσεις που εφαρμόζονται στην καθημερινότητά μας με όλο και με ταχύτερους ρυθμούς.\nΞεκίνησε ο διαγωνισμός Ρομποτικής Ανοιχτών Τεχνολογιών για σχολεία.\nΔηλώσεις συμμετοχής γίνονται στη διεύθυνση:\nΜέγεθος αρχείου: 40.12 KB\nΔημοσιεύθηκε: 25/04/2018, ημέρα Τετάρτη και ώρα 11:39 Θέμα δημοσίευσης:\nΗ τεχνητή νοημοσύνη μπορεί να ανατρέψει την πυρηνική ισορροπία… ως το 2040.\nΗ τεχνητή νοημοσύνη έχει τη δυνατότητα να ανατρέψει τις βάσεις της πυρηνικής αποτροπής, και ως εκ τούτου την πυρηνική ισορροπία, ως το 2040, σύμφωνα με δημοσίευση του RAND Corporation (αμερικανικό think tank).\nΑν και θεωρείται μάλλον απίθανη η εμφάνιση «αποκαλυπτικών» μηχανών φοβερής καταστρεπτικότητας που θα ελέγχονται από τεχνητές νοημοσύνες, ο κίνδυνος που συνιστά η τεχνητή νοημοσύνη για την πυρηνική ασφάλεια έγκειται, σύμφωνα με την έρευνα, στη δυνατότητά της να ενθαρρύνει τους ανθρώπους να πάρουν ρίσκα τα οποία μπορεί να έχουν δυνάμει τρομακτικές συνέπειες.\nΌπως αναφέρεται στην έρευνα, κατά την περίοδο του Ψυχρού Πολέμου η αρχή της αμοιβαίας εξασφαλισμένης καταστροφής (MAD- Mutually Assured Destruction) διατηρούσε την ειρήνη (έστω και ασταθή) μεταξύ των υπερδυνάμεων, καθώς διασφάλιζε πως οποιαδήποτε επίθεση θα επέφερε καταστροφικά αντίποινα. Το αποτέλεσμα ήταν η επίτευξη στρατηγικής σταθερότητας, καθώς ελαχιστοποιούνταν τα κίνητρα για ενέργειες που θα μπορούσαν να οδηγήσουν σε πυρηνικό πόλεμο.\nΣύμφωνα με το νέο paper, τις προσεχείς δεκαετίες η τεχνητή νοημοσύνη θα έχει τη δυνατότητα να «φθείρει» το δόγμα της αμοιβαίας εξασφαλισμένης καταστροφής, υπονομεύοντας τη στρατηγική σταθερότητα: Βελτιωμένες τεχνολογίες αισθητήρων θα μπορούσαν να εισάγουν στην «εξίσωση» την δυνατότητα καταστροφής δυνάμεων που θα μπορούσαν να προβούν σε αντίποινα, όπως αυτοκινούμενοι εκτοξευτές πυραύλων και υποβρύχια. Ως αποτέλεσμα, τα αντίπαλα κράτη ενδεχομένως να βρίσκονταν στον πειρασμό να επιδιώξουν δυνατότητες πρώτου πλήγματος, με σκοπό να αποκτήσουν πλεονέκτημα στις διαπραγματεύσεις με τους αντιπάλους τους, ακόμα και αν δεν έχουν σκοπό να επιτεθούν. Αυτό υπονομεύει τη στρατηγική σταθερότητα, επειδή, ακόμα και αν μια χώρα με τέτοιες δυνατότητες δεν προτίθεται να τις χρησιμοποιήσει, οι αντίπαλοί της δεν μπορούν να το γνωρίζουν.\n«Η σύνδεση μεταξύ του πυρηνικού πολέμου και της τεχνητής νοημοσύνης δεν είναι καινούρια- βασικά οι ιστορίες τους συνδέονται» σχολιάζει ο Έντουαρντ Γκάιστ, ένας από τους συντάκτες του άρθρου. «Μεγάλο μέρος της πρώιμης ανάπτυξης της ΑΙ έλαβε χώρα προς στήριξη στρατιωτικών προσπαθειών, ή με στρατιωτικούς σκοπούς κατά νου».\nΌπως πρόσθεσε, ένα τέτοιο παράδειγμα ήταν το Survivable Adaptive Planning Experiment τη δεκαετία του 1980 που είχε σκοπό τη χρήση ΑΙ για την αξιοποίηση δεδομένων αναγνώρισης για σκοπούς σχεδίων στόχευσης με πυρηνικά όπλα.\nΜια πιο αισιόδοξη προσέγγιση είναι ότι η ΑΙ θα μπορούσε να βελτιώσει τη στρατηγική σταθερότητα, βελτιώνοντας την ακρίβεια στη συλλογή και ανάλυση πληροφοριών, σύμφωνα με την δημοσίευση. Επίσης, αν και η ΑΙ θα μπορούσε να κάνει πιο ευάλωτες τις δυνάμεις δεύτερου πλήγματος, βελτιωμένες δυνατότητες παρακολούθησης και ερμηνείας των εχθρικών ενεργειών θα μπορούσαν να μειώσουν το ενδεχόμενο κάποιου λάθους που θα μπορούσε να επιφέρει κλιμάκωση. Οι ερευνητές υποστηρίζουν πως, δεδομένων των βελτιώσεων στο μέλλον, είναι δυνατόν τα συστήματα τεχνητής νοημοσύνης να αναπτύξουν δυνατότητες οι οποίες, αν και όχι αλάθητες, θα ήταν λιγότερο επιρρεπείς σε σφάλματα από τους ανθρώπους- άρα θα είχαν σταθεροποιητική επίδραση μακροπρόθεσμα. Πάντως δεν τη συμμερίζονται πολλοί αυτή την αισιοδοξία: «Κάποιοι ερευνητές φοβούνται πως μια αυξημένη εξάρτηση από την τεχνητή νοημοσύνη μπορεί να οδηγήσει σε νέα είδη καταστροφικών λαθών» λέει ο Άντριου Λον, άλλος ένας από τους συντάκτες της έρευνας. «Ίσως να υπάρχει πίεση για χρήση τεχνητής νοημοσύνης πριν να είναι ώριμη τεχνολογικά, ή μπορεί να είναι ευάλωτη σε υπονόμευση από αντιπάλους. Οπότε, η διατήρηση της στρατηγικής σταθερότητας τις προσεχείς δεκαετίες ίσως να αποδειχθεί εξαιρετικά δύσκολη και όλες οι πυρηνικές δυνάμεις πρέπει να συμμετέχουν στη δημιουργία θεσμών που θα βοηθούν στον περιορισμό του πυρηνικού κινδύνου».\nΔείτε την ταινία «The Man Who Saved the World». Περιγράφει την ζωή του Stanislav Yevgrafovich Petrov, αντισμήναρχου της σοβιετικής πολεμικής αεροπορίας, ο οποίος απέτρεψε πυρηνική σύγκρουση μεταξύ της Σοβιετικής Ένωσης και ΗΠΑ το 1983, μετά από λανθασμένο συναγερμό του συστήματος ειδοποίησης πυρηνικής επίθεσης:\nΜέγεθος αρχείου: 9.52 KB\nΜέγεθος αρχείου: 13.45 KB\nΜέγεθος αρχείου: 33.95 KB\nΜέγεθος αρχείου: 35.53 KB\nΔημοσιεύθηκε: 26/04/2018, ημέρα Πέμπτη και ώρα 11:50 Θέμα δημοσίευσης:\nΚβαντικό ραντάρ για τον εντοπισμό stealth αεροσκαφών αναπτύσσει ο Καναδάς.\nΜέγεθος αρχείου: 53.58 KB\nΔημοσιεύθηκε: 30/04/2018, ημέρα Δευτέρα και ώρα 11:13 Θέμα δημοσίευσης:\nCronus: Το ρομπότ που παίζει σκάκι.\n«Η κατασκευή μας, το Cronus, δεν προσφέρει την ίδια γοητεία όπως είναι να παίζεις μ’ έναν άνθρωπο», σημειώνει ο 20χρονος Βασίλης Τζήκας «αλλά η πιθανότητα του να κάνει λάθος ή να ηττηθεί είναι μηδαμινή». Εξηγεί ότι «θέλαμε να δείξουμε ότι υπό συγκεκριμένες συνθήκες τα ρομπότ γίνονται καλύτερα από τους ανθρώπους και μπορούν να τους αντιπροσωπεύσουν επάξια παρότι δημιουργούνται από αυτούς».\nΌλα ξεκίνησαν από την παρακίνηση του κοσμήτορα της Πολυτεχνικής Σχολής καθηγητή Θεόδωρου Θεοδουλίδη, που εκτός από λάτρης του επιτραπέζιου είναι και δεινός σκακιστής, ο οποίος ρωτούσε συνεχώς κατά την διάρκεια του μαθήματος εάν μπορούν να δώσουν «ζωή» σ’ ένα ξεχασμένο βραχίονα που βρισκόταν στις αποθήκες του εργαστηρίου και να τον κάνουν να παίξει σκάκι. «Στην τρίτη φορά που το επανέλαβε κοιταχτήκαμε μεταξύ μας και είπαμε γιατί όχι; αφού στην Ελλάδα δεν το έχει προσπαθήσει κανείς, θα το κάνουμε εμείς» αναφέρει ο Βασίλης Τζήκας καταλήγοντας ότι «προσπαθήσαμε αρκετά αλλά είμαστε χαρούμενοι που τα καταφέραμε».\nΟ λέκτορας Μηνάς Δασυγένης που παρακολουθούσε τη δουλειά της ομάδας τόνισε ότι το πιο σημαντικό στοιχείο στην ολοκλήρωση του πρότζεκτ cronus ήταν ότι οι φοιτητές εκτός από την έρευνα και εντατική δουλειά «χρησιμοποίησαν την φαντασία τους» για να απαντήσουν σε προβλήματα κατά την υλοποίηση του εγχειρήματος. «Η πρωτοτυπία που έχει ο Cronus -εκτός του ότι παίζει καλό σκάκι – οφείλεται στις λύσεις που έδωσε η ερευνητική ομάδα» σημείωσε ο κ. Δασυγένης «φτάνοντας στα όρια την αξιοποίηση του εξοπλισμού».\nΜέγεθος αρχείου: 288.21 KB\nΜέγεθος αρχείου: 31.3 KB\nΜέγεθος αρχείου: 29.47 KB\nΔημοσιεύθηκε: 03/05/2018, ημέρα Πέμπτη και ώρα 8:01 Θέμα δημοσίευσης:\n«Νέο» παραμύθι των αδελφών Γκριμ με «λογοτεχνική κλωνοποίηση» μέσω τεχνητής νοημοσύνης.\nΈνα «νέο» παραμύθι των αδελφών Γκριμ δημοσίευσε πρόσφατα η εφαρμογή διαλογισμού Calm - με το πρωτότυπο όλης υπόθεσης να έγκειται στο ότι το «Η πριγκίπισσα και η αλεπού» (The princess and the fox) δεν γράφτηκε προφανώς από τους αδελφούς, που πέθαναν πριν από 150 χρόνια, αλλά από ανθρώπους που χρησιμοποιούσαν ένα εργαλείο τεχνητής νοημοσύνης.\nΣύμφωνα με ανάρτηση στο επίσημο blog της Calm, η διαδικασία ήταν στην ουσία μια μορφή «λογοτεχνικής κλωνοποίησης», ως αποτέλεσμα συνεργασίας με τη Botnik: Μια ομάδα συγγραφέων, καλλιτεχνών και προγραμματιστών που χρησιμοποιούν τεχνητή νοημοσύνη για να δημιουργούν νέες μορφές συγγραφής.\nΗ Botnik χρησιμοποίησε ένα πρόγραμμα πρόγνωσης κειμένου (predictive text), ονόματι Voicebox, το οποίο τροφοδοτήθηκε με τα παραμύθια των αδελφών Γκριμ για να προτείνει λέξεις και φράσεις με βάση αυτά με τα οποία τροφοδοτήθηκε. Σύμφωνα με τον Τζέιμι Μπρου, διευθύνοντα σύμβουλο της Botnik και έναν από τους τρεις συγγραφείς που βοήθησαν στη δημιουργία του παραμυθιού, «μετά, οι άνθρωποι συγγραφείς πήραν τις φράσεις και τις προτάσεις που είχε προτείνει το πρόγραμμα πρόγνωσης κειμένου και άρχισαν να τις συνθέτουν σε μια ιστορία».\nΤα κενά καλύφθηκαν μέσω φαντασίας, επιπλέον προτάσεων από τον αλγόριθμο και ιδέες από τους story editors της Calm. Το τελικό αποτέλεσμα είναι ένα παραμύθι στο στιλ και ύφος των αδελφών Γκριμ, αλλά σαφώς πιο «ήμερο» σε σχέση με αρκετές από τις πλέον «σκοτεινές» τους ιστορίες.\nΤο πρόγραμμα/ πληκτρολόγιο πρόγνωσης κειμένου της Botnik είναι διαθέσιμο online για όποιους χρήστες επιθυμούν να πειραματιστούν\nΣημειώνεται πάντως ότι η τεχνική αυτή -η χρήση υπολογιστών για την παραγωγή περιεχομένου και μετά η χρήση ανθρώπων για την επεξεργασία του- είναι κάτι αρκετά διαδεδομένο, ενώ παρόμοια προγράμματα που προσπαθούν να εξελιχθούν σε «συγγραφείς τεχνητής νοημοσύνης» αναπτύσσονται από αρκετούς ερευνητές. Ενδεικτική είναι η περίπτωση του Shelley AI (από τη Μαίρη Σέλεϊ του «Φρανκενστάιν») από το ΜΙΤ.\nΌπως σημειώνει το BBC, το «Η πριγκίπισσα και η αλεπού» είναι η δεύτερη ιστορία τέτοιου τύπου της Botnik που γίνεται viral, καθώς πέρυσι είχε κυκλοφορήσει ένα κεφάλαιο fan fiction του Χάρι Πότερ, με όνομα «Harry Potter and the Portrait of What Looked Like a Large Pile of Ash».\nΜέγεθος αρχείου: 98.89 KB\nΔημοσιεύθηκε: 08/05/2018, ημέρα Τρίτη και ώρα 8:11 Θέμα δημοσίευσης:\nΟΠΑ: Η τεχνητή νοημοσύνη στην υπηρεσία γλωσσολογικών πόρων για την Ελληνική.\nΜία πρωτοπόρα προσπάθεια για τη δημιουργία καινοτόμων γλωσσολογικών πόρων για την Ελληνική προωθούν το ΟΠΑ και η Εθνική Βιβλιοθήκη Ελλάδος.\nΗ Ελληνική γλώσσα διαδίδεται στην εποχή του Ιντερνέτ και των ψηφιακών μέσων κατά κύριο λόγο μέσω online υπηρεσιών και ιστοσελίδων του Παγκόσμιου Ιστού (ΠΙ) ο οποίος είναι η κύρια πηγή αναζήτησης πληροφορίας και γνώσης. Οι πρόσφατες εξελίξεις στην Τεχνητή Νοημοσύνη έχουν παράξει τα τελευταία χρόνια πρωτοφανούς εκφραστικότητας διανυσματικές παραστάσεις λέξεων (word embeddings) και έχουν καθιερωθεί ως αναπόσπαστο μέρος των πόρων και μοντέλων για Επεξεργασία Φυσικής Γλώσσας.\nΌπως επισημαίνεται στη σχετική ανακοίνωση, είναι χαρακτηριστική η έλλειψη τέτοιων γλωσσολογικών πόρων για την Ελληνική γλώσσα που να στηρίζεται σε μεγάλες ποσότητες κειμένου. Υπό τις συνθήκες αυτές η ερευνητική ομάδα «Εξόρυξης Γνώσης από Βάσεις Δεδομένων και τον Παγκόσμιο Ιστό» του Τμήματος Πληροφορικής του ΟΠΑ, υπό την επιστημονική επίβλεψη και καθοδήγηση του Δρ. Μιχάλη Βαζιργιάννη (Καθηγητής στο ΟΠΑ και την Ecole Polytechnique στη Γαλλία) έχει επιτύχει ένα σημαντικό επίτευγμα στο χώρο αυτό: την παραγωγή του πληρέστερου ως τώρα συνόλου γλωσσολογικών πόρων για την Ελληνική γλώσσα που παράχθηκε με τεχνικές Τεχνητής Νοημοσύνης από την μεγαλύτερη συλλογή κειμένων που υπήρξε ποτέ στην Ελληνική.\nΣυγκεκριμένα το έργο\n1.Αρχικά συνέλεξε το προσβάσιμο περιεχόμενο του Ελληνικού ΠΙ, περίπου 170 εκατομμύρια ιστοσελίδες, συνολικού μεγέθους περίπου 10 τρισεκατομμύρια χαρακτήρες, αξιοποιώντας διαδεδομένες τεχνολογίες και λογισμικά ανοικτού κώδικα.\n2.Με τις κατάλληλες τεχνικές μετα-επεξεργασίας, στην αιχμή της επιστήμης, δημιούργησε ένα ενιαίο ασυμπίεστο κείμενο, και από αυτό εξήγαγε τις μοναδικές λέξεις (περίπου 7 εκατομμύρια) που είναι ουσιαστικά το τρέχον και πλήρως ενημερωμένο λεξιλόγιο της Ελληνικής γλώσσας.\n3.Ανέπτυξε ένα πακέτο αυτόματης διόρθωσης του λεξιλογίου, που δίνει τη δυνατότητα για την εύρεση και καταχώρηση των νεοφυών λέξεων του υπό δημιουργία λεξικού.\n4.Αξιοποίησε σύγχρονες τεχνικές βαθέων νευρωνικών δικτύων για να παράγει διανυσματικές παραστάσεις λέξεων (word embeddings) για την Ελληνική γλώσσα - δίνοντας τη δυνατότητα για πολύπλοκες γλωσσολογικές αναζητήσεις (αναλογίες, ομοιότητες, κλπ).\nΤο σύνολο των παραπάνω πόρων θα είναι διαθέσιμο σαν ανοιχτό λογισμικό και δεδομένα για χρήση από την ερευνητική, ακαδημαϊκή και βιομηχανική κοινότητα της χώρας αλλά και διεθνώς. Δείγμα των γλωσσολογικών αυτών πόρων είναι διαθέσιμο στην ιστοσελίδα:\nΗ προσπάθεια αυτή χρηματοδοτήθηκε μερικά από το Ίδρυμα Νιάρχου για λογαριασμό της Εθνικής Βιβλιοθήκης της Ελλάδος.\nΜαγνητικά υλικά ανοίγουν τον δρόμο για νέες τεχνολογίες αποθήκευσης δεδομένων.\nΤα μαγνητικά υλικά αποτελούν βασικό πυλώνα των σύγχρονων τεχνολογιών αποθήκευσης ψηφιακών δεδομένων, όπως οι σκληροί δίσκοι - και ομάδα ερευνητών του University of Washington πήγε ένα βήμα παραπέρα, επιτυγχάνοντας την κωδικοποίηση πληροφορίας μέσω χρήσης μαγνητών που έχουν πάχος μόλις λίγων ατόμων. Το επίτευγμα αυτό θα μπορούσε να φέρει επανάσταση τόσο στις τεχνολογίες cloud computing, όσο και καταναλωτικών ηλεκτρονικών συσκευών, επιτρέποντας αποθήκευση δεδομένων σε μεγαλύτερη πυκνότητα και με μεγαλύτερη αποδοτικότητα από άποψης ενέργειας.\nΣε μελέτη που δημοσιεύτηκε στις 3 Μαΐου στο Science, οι ερευνητές αναφέρουν πως χρησιμοποίησαν στοίβες εξαιρετικά λεπτών υλικών για να ασκήσουν επίπεδο ελέγχου άνευ προηγουμένου στη ροή ηλεκτρονίων με βάση την κατεύθυνση της περιστροφής τους - όπου οι περιστροφές των ηλεκτρονίων είναι ανάλογες σε μικρούς, υποατομικούς μαγνήτες. Τα υλικά που χρησιμοποίησαν περιλαμβάνουν φύλλα τρι-ιωδιδίου του χρωμίου, ενός υλικού που περιγράφηκε το 2017 ως ο πρώτος δισδιάστατος μαγνητικός μονωτής. Τέσσερα φύλλα -το καθένα πάχους μόλις λίγων ατόμων- δημιούργησαν το πιο λεπτό σύστημα με δυνατότητα μπλοκαρίσματος ηλεκτρονίων με βάση την περιστροφή τους, ασκώντας 10 φορές ισχυρότερο έλεγχο σε σχέση με άλλες μεθόδους.\n«Η δουλειά μας αποκαλύπτει την πιθανότητα να πάμε την αποθήκευση πληροφορίας με βάση μαγνητικές τεχνολογίας σε επίπεδο πάχους ατόμων» λέει ο Τιαντσένγκ Σονγκ, διδακτορικός Φυσικής στο UW.\n«Με την εκρηκτική ανάπτυξη της πληροφορίας, η πρόκληση πλέον είναι πώς θα αυξήσουμε την πυκνότητα της αποθήκευσης δεδομένων, ενώ μειώνουμε τις ενεργειακές απαιτήσεις» λέει ο Σιαοντόνγκ Σου, καθηγητής Φυσικής, Επιστήμης Υλικών και Μηχανολογίας και ένας εκ των ερευνητών. «Ο συνδυασμός αυτών υποδεικνύει την πιθανότητα δημιουργίας μαγνητικών συσκευών μνήμης πάχους ατόμου με κατανάλωση ενέργειας πολύ μικρότερη αυτής που έχουμε τώρα».\nΠέρα από τις επιδόσεις σε επίπεδο ενέργειας, η τεχνολογία αυτή επιτρέπει και την αποθήκευση περισσότερων δεδομένων, συνιστώντας συνολικά μια αισθητή βελτίωση σε σχέση με υπάρχουσες, παρεμφερείς τεχνικές και τεχνολογίες, οι οποίες χρησιμοποιούν οξείδιο του μαγνησίου - το οποίο είνια πιο παχύ, λιγότερο αποτελεσματικό στο μπλοκάρισμα ηλεκτρονίων και έχει πιο περιορισμένες δυνατότητες αποθήκευσης πληροφορίας.\nΜέγεθος αρχείου: 73.27 KB\nΔημοσιεύθηκε: 09/05/2018, ημέρα Τετάρτη και ώρα 10:57 Θέμα δημοσίευσης:\nRobotex: Στην Αθήνα για πρώτη φορά το μεγαλύτερο φεστιβάλ ρομποτικής.\nΌπως επισημαίνει ο Σταύρος Μεσσήνης, ιδρυτής του "The Cube", ενός χώρου συνεργατικής φιλοξενίας ομάδων που θέλουν να αναπτύξουν τα σχέδια τους, ο οποίος έχει αναλάβει την διοργάνωση του Φεστιβάλ στην Αθήνα, το πρώτο Σαββατοκύριακο του Νοεμβρίου με την συνεργασία του Οργανισμού Ανοιχτών Τεχνολογιών (ΕΕΛΛΑΚ), οι εκδηλώσεις θα περιλαμβάνουν διαγωνισμό ρομποτικής, έκθεση κατασκευών, τεχνολογίας, συνέδριο, και εκπαιδευτικά εργαστήρια ρομποτικής\nΔημοσιεύθηκε: 10/05/2018, ημέρα Πέμπτη και ώρα 8:41 Θέμα δημοσίευσης:\nΜέγεθος αρχείου: 23.45 KB\nΔημοσιεύθηκε: 11/05/2018, ημέρα Παρασκευή και ώρα 9:27 Θέμα δημοσίευσης:\nΤεχνητή νοημοσύνη έφτιαξε νέα επίπεδα για το ιστορικό βιντεοπαιχνίδι Doom.\nΜέγεθος αρχείου: 62.96 KB\nΔημοσιεύθηκε: 14/05/2018, ημέρα Δευτέρα και ώρα 9:41 Θέμα δημοσίευσης:\nΕλεύθερη έρευνα και ανάπτυξη της τεχνητής νοημοσύνης στις ΗΠΑ υπόσχεται η κυβέρνηση Τραμπ.\n«Στον ιδιωτικό τομέα, δεν θα υπαγορεύουμε σε τι θα γίνεται έρευνα και ανάπτυξη. Αντ'αυτού θα παρέχουμε πόρους και την ελευθερία εξερεύνησης» πρόσθεσε.\nΔημοσιεύθηκε: 16/05/2018, ημέρα Τετάρτη και ώρα 10:36 Θέμα δημοσίευσης:\nΕπιτυχημένη πτήση για το πρώτο ρομποτικό έντομο.\nΤα ιπτάμενα ρομπότ μεγέθους εντόμου, που ουσιαστικά είναι μικροσκοπικά drones (microdrones), κινούνται ανεβοκατεβάζοντας τις μηχανικές φτερούγες τους, καθώς είναι πολύ μικρά για να διαθέτουν έλικες όπως τα μεγάλα drones.\nΜέχρι σήμερα αυτά τα ρομποτικά έντομα ήταν συνδεμένα με σύρμα με το έδαφος, για να παίρνουν ενέργεια, καθώς τα ηλεκτρονικά εξαρτήματα που τους επιτρέπουν να κινούνται, ήσαν πολύ βαριά για να μπορέσουν τα «έντομα» να σηκωθούν στον αέρα μόνα τους.\nΜέγεθος αρχείου: 27.91 KB\nΔημοσιεύθηκε: 17/05/2018, ημέρα Πέμπτη και ώρα 10:57 Θέμα δημοσίευσης:\nΤεχνητή νοημοσύνη για καλό σκοπό.\nΠροσφυγιά, πείνα, φόβος είναι καταστάσεις που βασανίζουν τα παιδιά. Και όταν βρεθούν σε ασφαλές περιβάλλον, θα πρέπει να τους πιάσουν το μπράτσο ξένοι και να κάνουν μετρήσεις με τη μεζούρα. Για πολλά προσφυγόπουλα η πρώτη επαφή με διασώστες και βοηθούς είναι μια ακόμη τραυματική εμπειρία. Αλλά θα πρέπει να την υποστούν γιατί σε περιοχές κρίσης θα πρέπει να διαπιστωθεί πόσο υποσιτισμένο είναι ένα παιδί και τι είδους βοήθεια χρειάζεται.\nΚαταγραφή του υποσιτισμού.\nΗ τεχνητή νοημοσύνη είναι μια πολύ καλή διέξοδος που απαλλάσσει τα παιδιά από αυτήν την επίπονη διαδικασία και παράλληλα προσφέρει τη δυνατότητα καταγραφής της κατάστασής τους γρήγορα και με ακρίβεια. Τέτοιες κι άλλες επαναστατικές ιδέες μπορούν να βοηθήσουν σημαντικά το έργο της ανθρωπιστικής βοήθειας. Μάλιστα αυτές τις ημέρες στη Γενεύη μπορεί κανείς να δει κι άλλες εφευρέσεις σε διάσκεψη με τίτλο «Τεχνητή νοημοσύνη για καλό σκοπό». Η εταιρεία Kimetrica στην Κένυα εκπόνησε πρόγραμμα που με τη βοήθεια φωτογραφιών και αναγνώρισης μέσω υπολογιστή των χαρακτηριστικών του προσώπου μπορεί να διαπιστώσει το βαθμό υποσιτισμού. «Έγινε με επιτυχία δοκιμή σε ενήλικες και τώρα τροφοδοτούμε το πρόγραμμα με φωτογραφίες και μετρήσεις σώματος για να το εξασκήσουμε σωστά», λέει η διευθύντρια της εταιρείας Kimetrica στη Κένυα Ανίτα Σαχ. Το εργαστήριο πρωτοπορίας της Unicef στηρίζει το πρότζεκτ. Επίσης γίνονται δοκιμές στο Ιράκ για να εξακριβωθεί εάν και δορυφορικές φωτογραφίες μπορούν να καταγράψουν το βαθμό φτώχιας σε απομακρυσμένες περιοχές. Τα προγράμματα του υπολογιστή μπορούν επίσης να αξιολογήσουν, πόσοι άνθρωποι έχουν ηλεκτρικό ρεύμα, από τι υλικό είναι κατασκευασμένες οι στέγες των σπιτιών τους ή εάν διατηρούν ζώα στα σπίτια τους.\nΥπάρχει και μια άλλη προωθημένη σκέψη, εάν με τη χρήση κινητών τηλεφώνων μπορεί κανείς να βγάλει συμπεράσματα για τη φτώχεια ή τη ξηρασία. Ή πόσο συχνά φορτώνονται οι τηλεφωνικές κάρτες, εάν στέλνονται περισσότερα sms από ό,τι γίνονται συνομιλίες και πολλά άλλα. «Το καταπληκτικό στην τεχνητή νοημοσύνη είναι ότι δεν πρέπει να πει κανείς στο μηχάνημα τι ακριβώς πρέπει να αναλύσει», λέει η Ναρόα Ζουρουτούζα, ειδική σε θέματα δεδομένων του εργαστηρίου πρωτοπορίας της Unicef. «Το ίδιο το πρόγραμμα βρίσκει τα συμφραζόμενα, εάν βέβαια έχει προηγουμένως τροφοδοτηθεί με αρκετά στοιχεία». Η ειδικός τονίζει επίσης ότι τα στοιχεία που χρησιμοποιούνται είναι ανώνυμα.\nΕπανάσταση στην ιατρική περίθαλψη\nΚαινοτομίες σε καίριους τομείς όπως η ιατρική είναι αυτό που ενδιαφέρει και τον Μαουρίτσιο Βεκιόνε, επικεφαλής του Global Goods Fund, που χρηματοδοτεί ο ιδρυτής της Microsoft Μπιλ Γκέιτς. Θέλει να βρει τεχνολογικές λύσεις για τους φτωχούς της γης, οι οποίοι δεν έχουν εύκολα πρόσβαση σε ιατρική περίθαλψη. «Σε χώρες υπό ανάπτυξη λείπουν γιατροί και άλλοι ειδικοί», λέει χαρακτηριστικά. «Αναρωτηθήκα λοιπόν: Μπορεί κανείς να αναπτύξει δυνατότητες βοήθειας για να αντικαταστήσει τους ειδικούς;» Η απάντησή του είναι, «ναι». Ένας υπολογιστής με τη βοήθεια τεχνητής νοημοσύνης μπορεί να επεξεργάζεται στοιχεία και διαγνώσεις τουλάχιστον με την ίδια ακρίβεια, όπως ένας ειδικός. Μάλιστα υπάρχουν υπέρηχοι που συνδέονται με κινητά τηλέφωνα. Καταγράφοντας στοιχεία όπως ο σφυγμός, η θερμοκρασία και με τη βοήθεια φωτογραφιών μπορούν να προσφέρουν σε έναν ελάχιστα εκπαιδευμένο νοσηλευτή σημαντική βοήθεια στον τομέα της διάγνωσης και της θεραπευτικής αγωγής. «Ακόμη και σε πλούσιες χώρες το 80% των περιπτώσεων ασθένειας αντιμετωπίζονται με σχετικά απλές επεμβάσεις» λέει ο Βεκιόνε.\nΤο Global Fund στηρίζει τη θέση ότι αντίστοιχα προγράμματα μπορούν να φέρουν την επανάσταση στην ιατρική περίθαλψη σε φτωχές χώρες. Σε υποανάπτυκτες χώρες το Fund δίνει μάλιστα τις άδειες δωρεάν, ενώ οι πλούσιες χώρες πρέπει να πληρώσουν για να την αποκτήσουν. «Βέβαια η διαδικασία φόρτωσης άπειρων δεδομένων στο τηλέφωνο για να αναζητήσει στη συνέχεια λύσεις δεν είναι και τόσο απλή» επισημαίνει ο Βεκιόνε. «Οι βασικές πληροφορίες θα πρέπει να είναι πολύ ακριβείς, σε μερικούς τομείς δεν υπάρχουν καν τέτοιες πληροφορίες, ενώ οι λύσεις δεν μπορούν να εφαρμοστούν σε ολόκληρο τον πληθυσμό», αναφέρει ο ίδιος. Ωστόσο όσο ο Μαουρίτσιο Βεκιόνε όσο και η Ναρόα Ζουρουτούζα βλέπουν μια τεράστια δυναμική στην τεχνητή νοημοσύνη, η οποία μπορεί να προσφέρει «απρόσμενες δυνατότητες για την εξολόθρευση της πείνας και της φτώχειας».\nΜέγεθος αρχείου: 22.74 KB\nΔημοσιεύθηκε: 18/05/2018, ημέρα Παρασκευή και ώρα 9:55 Θέμα δημοσίευσης:\nΟι εταιρείες τεχνολογίας εδώ και χρόνια ασχολούνται με την ανάπτυξη κβαντικών συστημάτων, υπερυπολογιστών που αξιοποιούν τη δύναμη της κβαντικής φυσικής, για να επιλύσουν σε δευτερόλεπτα ένα πρόβλημα τα οποία ένα κλασσικός υπολογιστής θα χρειαζόταν χρόνια. Η D-Wave Systems Inc. είναι η πρώτη που κατασκεύασε κβαντικό υπολογιστή για ορισμένο υποσύνολο μαθηματικών προβλημάτων, η IBM δημιούργησε επεξεργαστή με 50 κβαντικά «μπιτ» ή κβαντικά δυφία (qubits), η Microsoft ανέπτυξε την νέα γλώσσα προγραμματισμού Q Sharp για κβαντικούς υπολογιστές και η Google δημιούργησε τον κβαντικό επεξεργαστή Bristlecone. Πώς όμως σχετίζονται οι κβαντικοί υπολογιστές με την αγορά των κρυπτονομισμάτων και τις χρηματιστηριακές αγορές;\nQuantum Computers vs. Bitcoin\nΤο bitcoin, όπως και τα περισσότερα κρυπτονομίσμτα είναι μία αποκεντρωμένη ηλεκτρονική μορφή χρήματος η οποία βασίζεται στην κρυπογράφηση για την ασφάλεια του δικτύου, την επαλήθευση των συναλλαγών, αλλά και την ασφάλεια των ηλεκτρονικών πορτοφολιών στα οποία φυλάσσονται. Πρόσφατα έχουν γίνει ευρέως γνωστά, λόγω των πολύ μεγάλων διακυμάνσεων των τιμών τους. Η συμπεριφορά τους αυτή αποδίδεται από κάποιους στην κερδοσκοπία των παικτών της συγκεκριμένης αγοράς είτε στο γεγονός πως στηρίζουν παράνομες δραστηριότητες και τη φοροδιαφυγή λόγω της ανωνυμίας που διασφαλίζουν και της απουσίας της κεντρικής αρχής ελέγχου. Ωστόσο, αγνοώντας τις δύο ανωτέρω απόψεις φαίνεται λογική η συνεχής άνοδος των τιμών τους, δεδομένου πως γίνεται ολοένα και πιο δύσκολη αλλά και δαπανηρή η διαδικασία δημιουργίας τους (mining). Συγκεκριμένα, για τη δημιουργία τους απαιτείται η επίλυση ενός μαθηματικού αλγόριθμου, ο οποίος επιλύεται όλο και πιο δύσκολα όσο περισσότερα φτιάχνονται και όσο περισσότεροι χρήστες προσπαθούν να δημιουργήσουν. Επομένως, σύμφωνα με τις βασικές αρχές της οικονομικής θεωρίας δεν είναι παράλογη η διαχρονική αύξηση της τιμής τους.\nΤι θα γίνει όμως αν κάποιος αποφασίσει να δημιουργήσει bitcoin σε κβαντικό υπολογιστή. Σε αυτή την περίπτωση η επίλυση του αλγόριθμου θα είναι εύκολη υπόθεση, πολύ γρηγορότερη και η απότομη αύξηση της ποσότητάς τους (αύξηση προσφοράς) θα οδηγήσει στον εξευτελισμό της τιμής τους. Επιπλέον, τα ηλεκτρονικά πορτοφόλια των κρυπτονομισμάτων χρησιμοποιούν κρυπτογράφηση, η οποία τα προστατεύει από πιθανή κλοπή. Ωστόσο, ένα κβαντικός υπολογιστής θα ήταν δυνατό να σπάσει αυτού τους είδους την κρυπτογράφηση, γεγονός που επίσης θα είχε ολέθριες συνέπειες για την τιμή τους. Βέβαια το κόστος απόκτησης ενός κβαντικού υπολογιστή μπορεί να ανέρχεται σε πάνω από δέκα εκατομμύρια. Από την άλλη, όπως όλες οι τεχνολογικές καινοτομίες αργά ή γρήγορα περνούν σε εμπορική εκμετάλλευση και οι τιμές τους πέφτουν κατακόρυφα.\nQuantum Computers , Χρηματιστηριακές Αγορές και Spoofing…\nΣε όλες τις χρηματιστηριακές αγορές του κόσμου ένα μεγάλο μέρος των συναλλαγών πραγματοποιείται μέσω αυτόματων εντολών. Πιο συγκεκριμένα, μέσω αλγορίθμων (algo tarding) αναλύονται οι συνθήκες της αγοράς και με βάση τις επιθυμητές συνθήκες τοποθετούνται αυτόματα εντολές (automated trading) με σκοπό να πραγματοποιηθούν συναλλαγές χωρίς την ανθρώπινη παρέμβαση, ενώ ορισμένες φορές έχουν σκοπό να μην πραγματοποιηθούν αλλά μόνο να κοροϊδέψουν (παραπλανήσουν) τους συμμετέχοντες στην αγορά (spoofing) και να επωφεληθούν από την προκαλούμενη πτώση ή άνοδο (ανάλογα που έχουν ποντάρει). Τι θα γίνει όμως αν κάποιος με πολύ γρηγορότερο υπολογιστή πραγματοποιήσει αυτή την διαδικασία; Τι θα μπορούσε να πετύχει κάποιος συμμετέχοντας της αγοράς, αν προγραμμάτιζε τέτοιες αυτόματες εντολές μέσω κβαντικού υπολογιστή; Σίγουρα πολλά λεφτά! Ωστόσο, αυτό θα γινόταν εις βάρος των λοιπών συμμετεχόντων και παράλληλα θα μπορούσε να οδηγήσει σε μια πρωτόγνωρη χρηματιστηριακή «φούσκα» ή «κραχ», ανάλογα με τις προθέσεις του...\n«Εάν η κβαντομηχανική δεν σας έχει σοκάρει σοβαρά, μάλλον δεν την έχετε ακόμα καταλάβει.»\nNiels Bohr (βασικός θεμελιωτής ανάπτυξης της κβαντικής φυσικής)\nΡομπότ που κινούνται χωρίς μπαταρία και μοτέρ.\nΜέγεθος αρχείου: 22.63 KB


Όροι Χρήσης – Πολιτική Απορρήτου – Χαραλαμπίδης\nΌροι Χρήσης – Πολιτική ΑπορρήτουΣχολή Οδηγών Χαραλαμπίδη2019-10-08T09:13:54+00:00\nΗ Πολιτική Απορρήτου αφορά την Πολιτική Προστασίας Προσωπικών Δεδομένων και περιγράφει τις πρακτικές μας σχετικά με τις αναγνωρίσιμες προσωπικές πληροφορίες που συλλέγουμε μέσω της ιστοσελίδας μας xaralampidis.com.\nΜε τη χρήση της ιστοσελίδας xaralampidis.com, συμφωνείτε με τους όρους και τις προϋποθέσεις της παρούσας Πολιτικής Απορρήτου. Σε περίπτωση που δεν συμφωνείτε με τους συγκεκριμένους όρους και την παρούσα Πολιτική παρακαλούμε μην χρησιμοποιείτε την ιστοσελίδα μας.\nΤο xaralampidis.com επιτρέπει στους χρήστες του να διορθώνουν, αλλάζουν ή να συμπληρώνουν δεδομένα και πληροφορίες που έχουν προσκομίσει. Αν επιθυμείτε τα στοιχεία σας να διαγραφούν εντελώς από τον server μας, επικοινωνήστε μαζί μας.\nΤο xaralampidis.com θα διαφυλάξει τα προσωπικά σας δεδομένα μόνο για το χρονικό διάστημα που κρίνεται ευλόγως απαραίτητο ώστε να πληρούμε τις προϋποθέσεις που απαιτεί η ισχύουσα νομοθεσία. Αυτό σημαίνει ότι μπορούμε να διατηρήσουμε τα προσωπικά δεδομένα σας για ένα λογικό χρονικό διάστημα ακόμα και αφού ο έχετε σταματήσει να επισκέπτεστε την σελίδα μας. Μετά το πέρας αυτής της περιόδου, τα προσωπικά δεδομένα θα διαγραφούν από τον σέρβερ μας.\nΓια ερωτήσεις σχετικά με την παρούσα Πολιτική Απορρήτου, παρακαλούμε επικοινωνήστε μαζί μας μέσω email στο info@xaralampidis.com. Ενημερώνουμε ότι οι επικοινωνίες ηλεκτρονικού ταχυδρομείου δεν είναι απαραίτητα ασφαλείς. Κατά συνέπεια ο χρήστης δεν θα πρέπει να συμπεριλαμβάνει στοιχεία όπως ο αριθμός πιστωτικής κάρτας ή άλλες ευαίσθητες πληροφορίες στην αλληλογραφία μαζί μας.\nΓια οποιαδήποτε διαφορά προκύψει μεταξύ ιστοσελίδας και επισκέπτη από την επεξεργασία των δεδομένων του προσωπικού του χαρακτήρα αρμόδια είναι τα Δικαστήρια της Χαλκιδικής


Όροι χρήσης – Προσωπικά δεδομένα - TG WAYS Γιαννικάκης\nΗ ιστοσελίδα tgways.gr αποτελεί την ηλεκτρονική παρουσία της εταιρίας “TGWAYS ΓΙΑΝΝΙΚΑΚΗΣ Α.Ε.” η οποία εφεξής θα καλείται «Εταιρία». Η ιστοσελίδα αποτελεί το μέσο παρουσίασης των προϊόντων κι υπηρεσιών της εταιρίας και διατίθεται ως έχει. Οι παρακάτω όροι χρήσης αποσκοπούν στο να διατυπώσουν με σαφήνεια τους όρους που διέπουν τις σχέσεις της εταιρίας με τον εκάστοτε πελάτη, χρήστη ή επισκέπτη του ιστότοπου. Οι επισκέπτες καλούνται να διαβάσουν προσεκτικά και να συμμορφώνονται με τους κάτωθι όρους και προϋποθέσεις που διέπουν την χρήση της ιστοσελίδας. Σε περίπτωση που οποιοσδήποτε επισκέπτης διαφωνεί με τους όρους αυτούς, καλείται να μην κάνει χρήση της παρούσας ιστοσελίδας. Οι παρόντες γενικοί όροι χρήσης της ιστοσελίδας, διέπουν τις σχέσεις της εταιρίας με τον εκάστοτε πελάτη, χρήστη ή επισκέπτη και έχουν ορισθεί βάσει του Νόμου 2251/1994 περί «Προστασίας Καταναλωτών» και τον Κανονισμό ΕΕ 2016/679 περί προσωπικών δεδομένων.\nΕφόσον επιλέξετε να επισκεφθείτε και να κάνετε χρήση της ιστοσελίδας μας, ισοδυναμεί με το ότι έχετε διαβάσει, ότι έχετε κατανοήσει και ότι είσαστε απολύτως σύμφωνοι με τους Όρους και τις Προϋποθέσεις Χρήσης. Οι κάτωθι «όροι και προϋποθέσεις χρήσης», ισχύουν για το σύνολο του περιεχομένου της ιστοσελίδας και για ό,τι γενικά περιλαμβάνεται σε αυτήν. Η “Εταιρία” διατηρεί το δικαίωμα να μεταβάλλει ή να τροποποιεί τους παρόντες όρους και προϋποθέσεις σε οποιαδήποτε χρονική στιγμή, χωρίς ειδοποίηση των χρηστών /συνδρομητών. Τέτοιες αλλαγές, τροποποιήσεις, προσθήκες ή διαγραφές στους όρους και τις προϋποθέσεις της χρήσης θα τίθενται σε ισχύ αμέσως, με την ανάρτησή τους στην ιστοσελίδα, στην παρούσα πάντα σελίδα-διεύθυνση. Κάθε χρήση της ιστοσελίδας tgways.grκατόπιν αναρτημένης αλλαγής ή τροποποίησης θα θεωρείται ότι αποτελεί αποδοχή εκ μέρους του επισκέπτη των αλλαγών, τροποποιήσεων, προσθηκών ή διαγραφών. Η “Εταιρία” μπορεί, σε οποιαδήποτε χρονική στιγμή, να καταγγείλει, αλλάξει, αναστείλει ή διακόψει οποιαδήποτε επιμέρους λειτουργία της ιστοσελίδας συμπεριλαμβανομένης της διαθεσιμότητας υπηρεσιών, παρουσίασης ή περιγραφής οποιουδήποτε προϊόντος ή υπηρεσίας.\nΌλο το περιεχόμενο της ιστοσελίδας, συμπεριλαμβανομένων ενδεικτικά και όχι περιοριστικά επωνυμιών, διακριτικών τίτλων, ονομάτων, εμπορικών σημάτων, διακριτικών γνωρισμάτων, διασχηματισμών, κειμένων, ειδήσεων, γραφικών, φωτογραφιών, σχεδιαγραμμάτων, απεικονίσεων, παρεχόμενων υπηρεσιών και γενικά κάθε είδους αρχείων που ανήκουν στην “Εταιρία” αποτελούν πνευματική ιδιοκτησία της “Εταιρίας” καθώς και των συνεργαζόμενων με αυτήν εταιρειών και προστατεύονται κατά τις σχετικές διατάξεις του ελληνικού δικαίου, του ευρωπαϊκού δικαίου και των διεθνών συμβάσεων. Συνεπώς, απαγορεύεται ρητά η αναπαραγωγή, αναδημοσίευση, αντιγραφή, αποθήκευση, πώληση, μετάδοση, διανομή, έκδοση, εκτέλεση, “φόρτωση – (download)”, μετάφραση, τροποποίηση με οποιονδήποτε τρόπο, τμηματικά ή περιληπτικά χωρίς τη ρητή προηγούμενη έγγραφη συναίνεση της “Eταιρίας” για οποιοδήποτε σκοπό εμπορικό ή μη. Ό,τι άλλο αφορά τρίτους και περιλαμβάνεται στην ιστοσελίδα tgways.grαποτελεί κατοχυρωμένα σήματα και προϊόντα πνευματικής ιδιοκτησίας τους, ανάγεται δε σε δική τους ευθύνη και ουδόλως έχει να κάνει με την ιστοσελίδα της εταιρίας.\nΗ “Εταιρία” σε καμία περίπτωση δεν ζητά τα στοιχεία της Πιστωτικής ή χρεωστικής σας κάρτας ή τον αριθμό τραπεζικού λογαριασμού. Επιπλέον τα ανωτέρω στοιχεία δεν είναι απαραίτητα για περιήγηση στην ιστοσελίδα. Επίσης η ιστοσελίδα δεν ζητά ποτέ στοιχεία καρτών και λογαριασμών μέσω ενημερωτικών καμπανιών (newsletter), οι οποίες είναι ένας από τους τρόπους επικοινωνίας μας με τον χρήστη/επισκέπτη του δικτυακού τόπου αλλά και της υπηρεσίας ενημερωτικών καμπανιών. Τέλος οι εκπρόσωποι της ιστοσελίδας δεν πρόκειται σε καμία περίπτωση να ζητήσουν τα στοιχεία της Πιστωτικής σας κάρτας μέσω τηλεφωνικής ή άλλης επικοινωνίας. Στην περίπτωση που τέτοια στοιχεία σας ζητηθούν εκ μέρους της «εταιρίας» θα πρέπει να εκλαμβάνονται από εσάς τους επισκέπτες της ιστοσελίδας ως παραπλανητικές και παράνομες μέθοδοι απόσπασης προσωπικών στοιχείων, που ουδεμία σχέση έχουν με την “εταιρία”. Για το λόγο αυτό θα πρέπει να ενημερώνετε την “εταιρία” τηλεφωνικά ή μέσω email στην ηλεκτρονική διεύθυνση: info@tgways.grη οποία αποτελεί την επίσημη ηλεκτρονική διεύθυνση επικοινωνίας της ιστοσελίδας.\nΗ “εταιρία” παρέχει τη δυνατότητα στους πελάτες, χρήστες ή επισκέπτες της ιστοσελίδας, να επικοινωνούν στα τηλέφωνα: +30 210 6105624, και ηλεκτρονικά στη διεύθυνση: info@tgways.gr.


Πόλος έλξης το περίπτερο της Laoudis Foods στην ΑΡΤΟΖΑ – LAOUDIS FOODS\nΜε ένα περίπτερο που απετέλεσε πόλο έλξης χιλιάδων επαγγελματιών του χώρου, έδωσε το παρόν και φέτος η Laoudis Foods στην έκθεση ARTOZA και γιόρτασε τα 25 χρόνια της. Το περίπτερο με τους μοντέρνους σχεδιασμούς έδινε την εντύπωση ενός πολυτελούς ζαχαροπλαστείου-αρτοποιίου-τζελατέριας. Την ιδιαίτερα εντυπωσιακή του όψη συμπλήρωνε ιδανικά ένας όροφος-meeting point για συνεργάτες και πελάτες.\nΤα μοναδικά αριστουργήματα από Καραμέλα, του διάσημου Patissier από την DGF, Arnaud Gautier, και οι εφαρμογές αρτοζαχαροπλαστικής και αρτοποιίας της ιταλική εταιρείας IRCA, με τους τεχνικούς συμβούλους κ. Angelo de Palo και τον κ. Fabio Birondi συγκέντρωσαν τα βλέμματα και το ενδιαφέρον των επισκεπτών του περιπτέρου. Οι ασυναγώνιστες δροσιστικές απολαύσεις και οι πρωτοποριακές γεύσεις παγωτού όπως το παγωτό Hello Kitty, που παρουσιάστηκαν από την MEC3 και τους τεχνικούς συμβούλους κ. Carlo Vanni και κ.Matteo Zanotti, με την ευκαιρία της έκθεσης στην ελληνική αγορά, δημιούργησαν κύμα προσέλευσης καθώς οι γεύσεις είναι μοναδικές και δεν έχουν προηγούμενο παγκοσμίως. Επιπλέον, το Frozen Υοgurt της εταιρείας MEC3 με την μεγάλη ποικιλία Toppings προσέλκυσε πλήθος κόσμου. O τεχνικός σύμβουλος κ. William Decker της εταιρείας Dobla, διακόσμησε ιδανικά όλες τις δημιουργίες ζαχαροπλαστικής που παρουσιάστηκαν στην έκθεση με διακοσμητικά που αιχμαλώτιζαν τα βλέμματα. Αξίζει να αναφερθεί ότι όλες οι δημουργίες παρουσιάστηκαν σε συσκευσίες όπως δίσκους, ποτηράκια κ.α της ιταλικής εταιρείας ALCAS. Στην αρτοποιία την παράσταση έκλεψε ο τεχνικός σύμβουλος της εταιρείας IREKS κ. Christian Riedinger με απίστευτα ψωμιά και αρτοσκευάσματα που ενθουσίασαν τους επαγγελματίες.\nΤο τεχνικό τμήμα της εταιρείας Laoudis Foods αποτελούμενο από τους κ.κ. Σπύρο Τραυλό, Νίκο Κυπραίο, Βασίλη Φραγκούλη, Μάκη Ευθυμίου και τον Master Baker κ. Γιώργο Μόγα δημιούργησαν ανεπανάληπτες συνταγές βασισμένες στις υψηλής ποιότητας Α’ ύλες της εταιρείας. Για μία ακόμη φορά, η εταιρεία Laoudis Foods κατάφερε να βάλει τον πήχη ψηλά τόσο με την ποιότητα και την αναγνωρισιμότητα των προϊόντων της όσο και με την πρωτοτυπία των εφαρμογών και των διακοσμητικών τάσεων που παρουσιάστηκαν, στην μεγαλύτερη έκθεση-γιορτή του κλάδου.


Η απραξία και η αταξία | Η Εφημερίδα των Συντακτών\nΗ μεγαλύτερη τραγωδία που μπορεί να τύχει σε έναν πολιτικό είναι να περνούν τα χρόνια κι εκείνος να μην ωριμάζει, αλλά να φοβάται μην πλήξει με φόβο μια ήδη φοβισμένη και φοβική κοινωνία. Ο ίδιος αυτός πολιτικός φοβάται το πολιτικό κόστος και δεν θέλει να στεναχωρήσει τους εστιάτορες, τους ιδιοκτήτες κέντρων διασκέδασης, τους ξενοδόχους, τις αεροπορικές εταιρείες, τα ταξίδια, τις διακοπές, τους χειμερινούς προορισμούς, τα χιονοδρομικά κέντρα, την Ιερά Σύνοδο. Την οικονομία και τους μπεζαχτάδες, με άλλα λόγια. Και την Πρωτοχρονιά. Ας πει στον ελληνικό λαό ο πρωθυπουργός: «Φέτος όχι ρεβεγιόν, αλλά ρεβεγιόκ». Διώκει τους μη εμβολιασμένους.\nΚαλώς κάνει και περιορίζει τις κινήσεις τους, όμως το μέγιστο πρόβλημα σήμερα δεν είναι μόνο οι ανεμβολίαστοι αλλά και οι εμβολιασμένοι που δρουν ανεξέλεγκτα με την ελευθερία που έχουν αποκτήσει. Ομως ο κόσμος το ’χει τούμπανο κι εκείνος ο πολιτικός, που είναι και πρωθυπουργός, κρυφό καμάρι: ο πλανήτης όλος βράζει από τη μετάλλαξη Ομικρον και εδώ λαμβάνονται μέτρα αλλά μετά τις 3 Ιανουαρίου. Η απραξία της κυβέρνησης και των κομμάτων είναι προάγγελος πολλών δεινών για τη χώρα.\nΚανείς δεν ισχυρίζεται πως είναι εύκολη υπόθεση η διαχείριση της πανδημίας στην Ελλάδα ή κάπου αλλού στον κόσμο. Οι κυβερνήσεις, παντού, εκτός από τη Βόρεια Κορέα και την Κίνα, φοβούνται τις αντιδράσεις των πολιτών και την αρνητική τους ψήφο. Ομως φοβάμαι πως δεν υπάρχει λόγος να φοβούνται. Ο πολύς κόσμος, οι πολλοί θέλουν τα μέτρα, θέλουν να τολμήσει η κυβέρνηση να πάει ένα βήμα μπρος πριν καταρρεύσει όλο το Εθνικό Σύστημα Υγείας και αρχίσουν να κλείνουν τα νοσοκομεία το ένα μετά το άλλο λόγω φόρτου. Εκεί που πρέπει να δώσει έμφαση η κυβέρνηση είναι η τήρηση των μέτρων. Και δεν τα καταφέρνει. Εχει αποτύχει στην τήρηση των μέτρων. Ας μην ποινικοποιεί την αμφισβήτηση. Ας μην καταναλώνονται τα κόμματα σε έριδες.\nΑς αναλάβουν δράση. Ας τρέξουν σε όλη την επικράτεια, σε όλη την επαρχία, σε κάθε χωριό και σε κάθε γειτονιά οι νεολαίες των κομμάτων πόρτα πόρτα και ας παροτρύνουν τον κόσμο να εμβολιαστεί. Και προ πάντων η Αριστερά. Τα αριστερά κόμματα πρέπει να δείχνουν πάντα το κοινωνικό τους πρόσωπο. Και το δείχνουν αν νοιάζονται για την κοινωνία. Δεν βάζουν πλάτη στην κυβέρνηση αλλά στην κοινωνία. Ετσι θα καταπολεμηθούν η άκρα Δεξιά, ο φόβος, η καχυποψία, η κουτοπονηριά, ο σκοταδισμός, η θρησκοληψία. Πόρτα πόρτα. Να μπολιαστεί με αντιβίωση ο διχασμός και να ενωθεί ο λαός με γνώμονα τη γνώση και την ασφάλεια. Η Γη έχει μαύρα χάλια και μεγάλη αταξία επικρατεί και όχι λόγω μόνο κορονοϊού. Και αυτή η αταξία είναι ορατή διά γυμνού οφθαλμού από παντού στο Διάστημα. Μόνο εδώ στη Γη δεν τη βλέπουμε…


Είστε εδώ: Home / Αυτά + άλλα / Είναι επίσημο: ο Νεϊμάρ με ρόλο έκπληξη στο «La casa de papel»\n29 Αυγούστου 2019 623 Views\nΟ Βραζιλιάνος σούπερ σταρ του ποδοσφαίρου θα εμφανιστεί σε επεισόδια του τρίτου κύκλου. Βέβαια, εκκρεμούσε το θέμα με τις σκηνές του είχαν κοπεί λόγω των κατηγοριών που εκκρεμούσαν σε βάρος του για βιασμό, αλλά η υπόθεση έκλεισε και οι σκηνές θα προβληθούν κανονικά στο Netflix.\nΟ Νεϊμάρ ανάρτησε στον λογαριασμό του στο Twitter ένα βίντεο με τον ίδιο να φορά την κόκκινη στολή και την μάσκα του Νταλί, όπως οι ήρωες της Ισπανικής σειράς και έγραψε: «Πραγματοποίησα το όνειρό μου να πάρω μέρος στην αγαπημένη μου σειρά. Και τώρα μπορώ να μοιραστώ τον Joao με όλους σας! Σε ευχαριστώ Casa de Papel».\nΜε ετικέτα: Tv or not tv, Νεϊμάρ, La casa de papel,


ΒΡΩΜΙΚΟ@blogspot.com: Οι ΗΠΑ συλλέγουν στοιχεία από κινητά\nΠρόκειται για μια υπηρεσία (US Marshals Service) που χρησιμοποιεί μικρά αεροσκάφη, από πέντε μεγάλα αεροδρόμια των ΗΠΑ. Αυτά έρουν κεραίες οι οποίες εκπέμπουν σήμα που μιμείται το σήμα των κεραιών της κινητής τηλεφωνίας καθώς τα κινητά είναι προγραμματισμένα για να συνδέονται με την πλησιέστερη και ισχυρότερη κεραία κινητής τηλεφωνίας. Με τον τρόπο αυτό, το σήμα παγιδεύει τα κινητά τηλέφωνα που συντονίζονται για να παραδώσουν στοιχεία, όπως νούμερα και δεδομένα γεωγραφικού εντοπισμού.\nΤο αμερικανικό υπουργείο Δικαιοσύνης αρνήθηκε να σχολιάσει τις πληροφορίες, εμμένοντας στη θέση ότι οι υπηρεσίες του τηρούν την αμερικανική νομοθεσία στα προγράμματα παρακολούθησης και κατασκοπείας. Ο τεχνολογικός υπεύθυνος της Αμερικανικής Ένωσης Υπεράσπισης των Ελευθεριών (ACLU) Κρίστοφερ Σογκόιαν χαρακτήρισε το πρόγραμμα "απαράδεκτο" .


Hotel Solar do Império, Πετρόπολις – Ενημερωμένες τιμές για το 2019\nHotel Solar do Império (Ξενοδοχείο), Πετρόπολις (Βραζιλία) προσφορές\nΣχόλια επισκεπτών (491)\nΞενοδοχείο Hotel Solar do Império\nAv. Koeler, 376, Πετρόπολις, CEP 25685-060, Βραζιλία – Υπέροχη τοποθεσία - εμφάνιση χάρτη\nΕξαιρετική τοποθεσία - βαθμολογήθηκε με 9,7/10! (βαθμολογία από 491 σχόλια)\nΒαθμολογήθηκε από επισκέπτες, μετά από τη διαμονή τους στο Hotel Solar do Império.\nΕξασφαλίστε μια εκπληκτική τιμή στο Hotel Solar do Império - με βαθμολογία 8,9 από πρόσφατους επισκέπτες.\n*8.3* Palacio de Cristal: μόλις 5 λεπτά μακριά! (387 μ. με τα πόδια)\nRenate, Ηνωμένο Βασίλειο\nHotel Solar do Império ξενοδοχείο 3 αστέρων\nRenate Ηνωμένο Βασίλειο\n«Beautiful neoclassical buildings, amazing location, delicious food, very friendly and attentive staff.»\nΚορυφαία επιλογή σε Πετρόπολις.Formed by two 19th Century houses and located in a prestigious area of Petrópolis, Hotel Solar do Império offers indoor and outdoor pools, a spa and wellness centre and a steam sauna. Wi-Fi and parking are free.\nΑυτό είναι το αγαπημένο μέρος των επισκεπτών μας στον προορισμό Πετρόπολις σύμφωνα με ανεξάρτητα σχόλια.\nΤο κατάλυμα αυτό βρίσκεται επίσης σε μία από τις τοποθεσίες με την καλύτερη βαθμολογία σε Πετρόπολις! Αρέσει περισσότερο στους επισκέπτες σε σχέση με άλλα καταλύματα στην περιοχή.\nΤο Hotel Solar do Império υποδέχεται επισκέπτες της Booking.com από 5 Σεπ 2012.\n뀐 Αυτό το ξενοδοχείο βρίσκεται στην περιοχή με την καλύτερη βαθμολογία σε Πετρόπολις και έχει εξαιρετική βαθμολογία τοποθεσίας 9,7\nΑποθηκεύτηκε σε 844 λίστες\nΠότε θα θέλατε να μείνετε στο Hotel Solar do Império;\nΜόλις έγινε κράτηση σε Πετρόπολις Μόλις έγινε κράτηση σε 12 ξενοδοχεία σαν το Hotel Solar do Império\nΣτο ιστορικό κέντρο της Πετρόπολις θα θαυμάσετε τον καθεδρικό ναό γοτθικού ρυθμού και στα δρομάκια θα δείτε κτήρια της αυτοκρατορικής περιόδου. Περιηγηθείτε και ανακαλύψτε μεγαλοπρεπείς κατοικίες και μέγαρα, καθώς και το Αυτοκρατορικό Μουσείο.\nImperatriz Leopoldina Εστιατόριο\n5 λόγοι για να επιλέξετε το Hotel Solar do Império\nΠαροχές του Hotel Solar do Império Εξαιρετικές παροχές! Βαθμολογία σχολίων 8,7\nΔιαβάστε πριν κάνετε κράτηση Το Hotel Solar do Império δέχεται ειδικά αιτήματα - προσθέστε τα στο επόμενο βήμα!\nΑυτές είναι οι κάρτες που δέχεται το Hotel Solar do Império και διατηρεί το δικαίωμα να δεσμεύσει προσωρινά ένα ποσό πριν την άφιξή σας.\nΌλοι Οικογένειες (159) Ζευγάρια (270) Γκρουπ φίλων (43) Μεμονωμένοι ταξιδιώτες (19) Επαγγελματίες ταξιδιώτες (7)\nΌλες οι βαθμολογίες σχολίων Εξαιρετικό: 9+ (292) Καλό: 7 – 9 (158) ΟΚ: 5 – 7 (34) Κακό: 3 – 5 (6) Πολύ κακό: 1 – 3 (0)\n12 επισκέπτες ψάχνουν τώρα κατάλυμα σε Πετρόπολις\nΤρόποι μετάβασης από το Ρίο ντε Τζανέιρο/Διεθνές Αεροδρόμιο Galeao στο Hotel Solar do Império\n«Beautiful neoclassical buildings, amazing location, delicious food, very friendly and attentive staff. »


ΜΗΝ-ΤΡΩΣ-Ο-ΤΙ-ΣΟΥ-ΣΕΡΒΙΡΟΥΝ | Νομική Βιβλιοθήκη\nΚωδικός Προϊόντος : 15478\nΈνα μενού με Νόμους και με Νου\nΣυγγραφέας: Σβορώνου Ελένη\nΕικονογράφος: Μαμαλίγκα Σοφία\nΠρόλογος: Δημήτρης Καραβέλλας\nΣτα πλαίσια της σειράς ΠΑΙΔΙΚΗ ΝΟΜΙΚΗ ΒΙΒΛΙΟΘΗΚΗ κυκλοφορεί το βιβλίο με τίτλο «Μην τρως ό,τι σου σερβίρουν! Ένα Μενού με Νόμους και με Νου» της Ελένης Σβορώνου, ψηφίστηκε από τους συμμετέχοντες αναγνώστες στα βραβεία βιβλίου Public 2015 μεταξύ των πρώτων δέκα πιο αγαπημένων βιβλίων στην κατηγορία Εφηβική Λογοτεχνία.\nΟ κύριος Φρικασές, ο γευσιγνώστης-φιλόσοφος, θα μας οδηγήσει, χέρι χέρι, μπουκιά τη μπουκιά, σε μια πολιτεία που υπήρξε κάποτε ο παράδεισος της γεύσης και της υγιούς οικονομίας και θα μας δείξει με το παράδειγμά του ότι χάρη στους νόμους που μας προστατεύουν από κάθε λογής αυθαιρεσίες, οι οποίες μπορεί να συμβούν στην παραγωγή της τροφής μας, μπορούμε να διεκδικούμε τροφή που σέβεται την υγεία μας και τον πλανήτη μας.\nΆπειρα είναι τα ζητήματα που συνδέονται με τη διατροφή μας. Σήμερα που η τροφή ακολουθεί λαβυρινθώδη μονοπάτια ώσπου να φτάσει στο πιάτο μας είναι πραγματικά δύσκολο να είσαι ενημερωμένος καταναλωτής, να τρως σωστά, υγιεινά, συμβάλλοντας στην οικονομία της χώρας σου και προστατεύοντας τον πλανήτη. Ο κύριος Φρικασές αναλαμβάνει να βοηθήσει τα παιδιά μέσα από ευχάριστες και εκπαιδευτικές δραστηριότητες στο τέλος του βιβλίου.\nΣύντομα αναμένεται να κυκλοφορήσουν και επόμενα έργα της σειράς, η οποία απευθύνεται και στους γονείς και τους εκπαιδευτικούς, προτρέποντάς τους να διαβάσουν τις ιστορίες αυτές μαζί με τα παιδιά και να συζητήσουν στη συνέχεια για τα ζητήματα που αναδεικνύονται.\nΠηγή: juniordiaries.gr / 26.12.2015\nΌταν λοιπόν έπεσε στα χέρια μου το νέο βιβλίο της Ελένης Σβορώνου «Μην τρως ό,τι σου σερβίρουν»! το καταβρόχθισα με βουλιμία.\nΚαι ξεκίνησα να μιλάω στα αγόρια μου για τον κύριο Φρικασέ, το γευσιγνώστη-φιλόσοφο, που οδηγεί χέρι – χέρι, μπουκιά τη μπουκιά, σε μια πολιτεία που υπήρξε κάποτε ο παράδεισος της γεύσης και της υγιούς οικονομίας. Και βασιζόμενη στο παράδειγμά του συζητήσαμε πόσα μπορούν να συμβούν στην παραγωγή της τροφής μας και πως εμείς μπορούμε να πάρουμε σοβαρά την υγεία μας, αλλά και τον πλανήτη μας (Οmg).\nΚι οι ερωτήσεις των αγοριών ήταν πιο απολαυστικές κι από τη μυρωδιά του φρικασέ όταν βγαίνει από το μάτι.\nΠηγή: literature.gr / 14.04.2016\nΔεν τρώμε ό,τι μας σερβίρουν!\nΚάθε καινούργιο βιβλίο της Ελένης Σβορώνου είναι και μια ευχάριστη έκπληξη. Έτσι, όταν έπεσε στα χέρια μου το «Μην τρως ό,τι σου σερβίρουν –ένα μενού με Νόμους και με Νου» που κυκλοφορεί από την εξαιρετική σειρά της «Παιδικής Νομικής Βιβλιοθήκης» με εικονογράφηση της Σοφίας Μαμαλίγκα, έσπευσα να το διαβάσω. Και το καταδιασκέδασα. Με χιούμορ αλλά και αιχμηρό –όταν χρειάζεται- μας μεταφέρει στον Πρόκο, χώρα διάσημη που κατοικείται από τους Προκομμένους, πόλος έλξης μεγάλου αριθμού τουριστών και περίφημη για το μοναδικό αρωματικό της λουλούδι τον πρόκο.\nΉρωας του βιβλίου ο διάσημος γευσιγνώστης Φρικασές, διάσημος σε όλο τον πλανήτη. Μια δική του κριτική μπορεί αν σε ρίξει στα τάρταρα ή να σε ανεβάσει στα ουράνια. Ο Φρικασές επισκέπτεται ινγκόγνιτο τα διάφορα καταστήματα, έτσι που αν του φερθούν όπως σε όλους τους πελάτες. Όνειρο της ζωής του είναι να ταξιδέψει στον Πρόκο και να δοκιμάσει συνταγές με το εξαίσιο αρωματικό.\nΠηγή: presspublica.gr / 04.11.2015\nΗ Πρόκο ηταν μια ευτυχισμένη και πλούσια πολιτεία, ώσπου άλλαξε τη διατροφή της! Άραγε θα ξαναβρεί την παλιά της δόξα; Όλοι οι «Προκομμένοι» ελπίζουν, επειδή θα επισκεφθεί τη χώρα τους ο διάσημος γευσιγνώστης Φρικασές! Εμένα τώρα το αγαπημένο μου φαγητό είναι τα μακαρόνια και οι πίτες της μαμάς, όμως δε με χαλάει και ένα πιάτο με ζεστές φακές τον χειμώνα ή ένα μπιφτεκάκι με ανάμεικτη σαλάτα. Και το αγαπημένο μου γλυκό η σοκολάτα γάλακτος. Συνηθισμένη μα μοναδική! Αν ο κύριος Φρικασές ερχόταν στο σχολείο μου και έβλεπε τι τρώνε τα παιδιά οπωσδήποτε θα λιποθυμούσε! Το τι κρουασάν, μπισκοτάκια, πατατάκια θα έβλεπε, δε λέγεται! Γι’ αυτό, σε μια επόμενη περιπέτειά του, θα ήθελα να πάει στα σχολεία σε κάθε χώρα της γης να δει τι τρώνε τα παιδιά και να τους μιλήσει για τη διατροφή, να τα ενημερώσει για τους νόμους για τα τρόφιμα και για το δικαίωμά τους να γνωρίζουν τι τρώνε.\nΤΙ ΤΟΥΣ ΘΕΛΟΥΜΕ ΤΟΥΣ ΝΟΜΟΥΣ;\nΤΟ ΣΥΝΤΑΓΜΑ ΤΗΣ ΕΛΛΑΔΑΣ ΓΙΑ ΠΑΙΔΙΑ


Θύμισε… πόλο το σκορ στη Νέα Πολιτεία!\nΔευτέρα 27 Απριλίου 2015 00:58\nΤο Μαυροβούνι είχε άγριες διαθέσεις απέναντι στο νεανικό συγκρότημα της Ακαδημίας Πλίτση (2-8) με το σκορ να θυμίζει μάλλον αγώνα πόλο και όχι ποδοσφαίρου!\nΑπό το πρώτο λεπτό ύστερα από ωραία πάσα του Γουγουλούλη, ο Μπάγκας Αρσένης έκανε με σουτ το 0-1. Στο 7’ και στο 8’ ωραίες αποκρούσεις από τον Σκούρα όταν το σουτ του Γουγουλούλη και το γυριστό ψαλιδάκι του ίδιου έβγαλε σε κόρνερ.\nΣτο 10’ ο Μπάγκας Αρσένης με ατομική προσπάθεια έκανε το 0-2, στο 15’ ωραία ξέφυγε ο Γουγουλούλης και έκανε το 0-3, στο 25’ ο Μπάγκας Αρσένης έβγαλε στον Βαγιούλη και αυτός έκανε το 0-4. Στο 30’ με ατομική προσπάθεια ο Μπάγκας Αρσένης έκανε το 0-5. Στο 40 ο Μαντζαφούλης Χ. με κεφαλιά έκανε το 0-6.\nΜείωσε η Ακαδημία στο 55’ με τον Σελλήνη (1-6). Με τη συμπλήρωση μίας ώρας ο Μπάγκας Αρσένης έκανε το 1-7. Στο ίδιο λεπτό ο Κατσαβός με σουτ έκανε το 2-7 και στο 75’ ο Βαγιούλης έκανε το τελικό 2-8.\nΑ. Π. Πλίτση (Γιώργος Λυκοκώστας): Σκούρας, Σελλήνης (70’ λ.τ. Πατέτσος), Τάκε, Γεράκης, Μπομπότης (20’ Κατσαβός), Δανιλούδης, Κακάμης, Κουτσανούλης, Γκαραγκούνης Β., Πλίτσης, Γκρέτσης (75’ λ.τ. Έξαρχος).\nΜαυροβούνι (Κώστας Τζουρτζουκλής): Γιαννιός, Νότας (46’ Ρίζος), Αθανασίου, Μπάγκας Αχ., Μαντζαφούλης Χ., Ευαγγέλου, Μπάγκας Αρ., Μπατζέλας (75’ Μαντζαφούλης Α.), Βαγιούλης, Τατσέλος, Γουγουλούλης (46’ Βασίλης).\nΔιαιτητική τριπλέτα: Χήτος, Κοτούμπας, Παπαχατζής.


Από την απόγνωση, στην ελπίδα και στο όνειρο | Υγεία-Επικαιρότητα | Η ΚΑΘΗΜΕΡΙΝΗ\nΑπό την απόγνωση, στην ελπίδα και στο όνειρο\nΜε το βάρος σχεδόν τεσσάρων δεκαετιών ζωής με την ασθένεια και με τους πνεύμονές του να λειτουργούν σήμερα στο 23%, ο Δημήτρης Κοντοπίδης ανέβηκε πριν από λίγες ημέρες στη σκηνή του 42ου Πανευρωπαϊκού Συνεδρίου Κυστικής Ινωσης, στο Λίβερπουλ, για να παραλάβει το βραβείο Patient Advocate 2019.\nΟ Δημήτρης Κοντοπίδης αναπνέει με χαρακτηριστική δυσκολία, αλλά δεν παύει με τον λιγοστό αυτό αέρα να λέει τα πιο συγκλονιστικά πράγματα. «Μέχρι πριν από λίγα χρόνια στην Ελλάδα χάναμε συνασθενείς σε ηλικία 20-23 χρόνων. Το 2012, στον διάδρομο της καινούργιας τότε μονάδας κυστικής ίνωσης του Σισμανογλείου, βγάζαμε αναμνηστικές φωτογραφίες, καθώς είχαμε εξοικειωθεί με το γεγονός ότι χάναμε έναν ασθενή τον μήνα και μπορεί να μην ξαναβλεπόμασταν» θυμάται. «Σήμερα έχουμε καταφέρει να μεταμοσχεύονται περίπου πέντε ασθενείς τον χρόνο, να έχουμε πρόσβαση σε καινοτόμες θεραπείες και να μη χάνουμε πάνω από 1-2 ασθενείς τον χρόνο!». Ο επίτιμος πρόεδρος του Πανελληνίου Συλλόγου Κυστικής Ινωσης, Δημήτρης Κοντοπίδης, έχει κάνει ήδη το δικό του μικρό θαύμα, έχει φτάσει τα 37. Με το βάρος σχεδόν τεσσάρων δεκαετιών ζωής με την ασθένεια και με τους πνεύμονές του να λειτουργούν σήμερα στο 23%, ανέβηκε πριν από λίγες ημέρες στη σκηνή του 42ου Πανευρωπαϊκού Συνεδρίου Κυστικής Ινωσης, στο Λίβερπουλ, για να παραλάβει το βραβείο Patient Advocate 2019. «Είναι ο άνθρωπος που κατάφερε να αλλάξει τον χάρτη της κυστικής ίνωσης» είπε η πρόεδρος του Ευρωπαϊκού Συλλόγου Κυστικής Ινωσης CF Europe, Jacquelien Noordhoek, ιδιαίτερα συγκινημένη. «Δεν είχα λάβει ποτέ τόσες επιστολές υποστήριξης όσο της υποψηφιότητας αυτού του υπέροχου ανθρώπου, του οποίου η ενέργεια είναι προς έμπνευση».\nΓια πολλά χρόνια, ο Κοντοπίδης είχε έναν στόχο, να ζήσει αυτή τη μικρή ζωή που του αναλογούσε στο έπακρον. Το 2011, όμως, σε μια ημερίδα για την κυστική ίνωση, έτυχε να γνωριστεί με κάποιους άλλους ασθενείς και τις οικογένειές τους, και μαζί αποφάσισαν να πάρουν το θέμα προσωπικά. «Αφήσαμε ό,τι κάναμε στη ζωή μας και δημιουργήσαμε μέσα σε λίγα χρόνια όσα δεν είχαν γίνει σε 30 χρόνια στην Ελλάδα». Δημιούργησαν την ειδική μονάδα του Σισμανογλείου, συνέβαλαν στην εξειδίκευση επιστημονικού προσωπικού, οργάνωσαν τις μεταμοσχεύσεις Ελλήνων ασθενών στην Αυστρία, ανέπτυξαν προγράμματα φυσιοθεραπείας και άσκησης και πολλά άλλα.\nΤαυτόχρονα, οι επιστημονικές εξελίξεις είναι ιδιαίτερα αισιόδοξες για την κυστική ίνωση, το κληρονομικό αυτό νόσημα που χαρακτηρίζεται από την παραγωγή από τον οργανισμό παχύρρευστης βλέννας, η οποία οδηγεί σε αποφρακτική πνευμονοπάθεια, παγκρεατική δυσλειτουργία κ.ά. Στην Ελλάδα οι ασθενείς υπολογίζονται σε 600-700, ενώ οι φορείς σε 500.000. Παγκοσμίως ένα στα 2.500 παιδιά γεννιούνται με κυστική ίνωση – στη χώρα μας υπολογίζονται σε 50-60 παιδιά κάθε χρόνο. Τα παιδιά που γεννιούνται σήμερα σήμερα υπολογίζεται ότι θα έχουν προσδόκιμο ζωής πάνω από 60 έτη. «Το θαύμα βρίσκεται πλέον στους συνδυασμούς καινοτόμων φαρμάκων που στοχεύουν στα αίτια της νόσου και στην ουσία “σταματούν” την πάθηση. Στην Ελλάδα, ο πρώτος συνδυασμός αφορά περίπου 8 ασθενείς (Kalydeco), ο 2ος περισσότερους από 125 (Orkambi) και ο 3ος ακόμη 40 (Symkevi). Η μεγάλη μας προσμονή είναι για τον 4ο συνδυασμό που αναμένεται να εγκριθεί από τον FDA τέλος του έτους, θα αφορά την πλειονότητα των μεταλλάξεων και έχει εκπληκτικά αποτελέσματα. Υπάρχουν ασθενείς που συμμετέχουν σε κλινικές μελέτες και από τα πρώτα δείγματα φαίνεται ότι η αναπνευστική τους λειτουργία έχει αυξηθεί μέχρι και 20%, ενώ έχουν σχεδόν εξαφανιστεί τα συμπτώματα!». Στόχος είναι η πρόσβαση των ασθενών σε αυτά τα φάρμακα και ταυτόχρονα η ανάπτυξη των μεταμοσχεύσεων πνεύμονα στην Ελλάδα. «Πρέπει να ανατρέψουμε την αρνητική πρωτιά στη δωρεά οργάνων που κατέχει η χώρα μας άμεσα. Δεδομένου ότι σταμάτησαν να μας δέχονται στην Αυστρία (σ.σ. ο ίδιος ήταν στη λίστα τα τελευταία δύο χρόνια), η μοναδική διέξοδος είναι το πρόγραμμα μεταμοσχεύσεων που ξεκινάει στο Ωνάσειο».


Ο Ήχος του Ανέμου: ΟΡΘΟΔΟΞΙΑ ΚΑΙ ΜΜΕ: ΣΥΝΕΔΡΙΟ ΤΗΣ ΔΙΑΚΟΙΝΟΒΟΥΛΕΥΤΙΚΗΣ ΣΥΝΕΛΕΥΣΗΣ ΟΡΘΟΔΟΞΙΑΣ\nΟΡΘΟΔΟΞΙΑ ΚΑΙ ΜΜΕ: ΣΥΝΕΔΡΙΟ ΤΗΣ ΔΙΑΚΟΙΝΟΒΟΥΛΕΥΤΙΚΗΣ ΣΥΝΕΛΕΥΣΗΣ ΟΡΘΟΔΟΞΙΑΣ\nΣτις 12-15 Μαΐου πραγματώθηκε στο συνεδριακό κέντρο Άγιος Γρηγόριος ο Παλαμάς στην Πυλαία Θεσσαλονίκης συνέδριο με θέμα: «Χριστιανισμός – Ορθοδοξία και Μέσα Ενημέρωσης στον Σύγχρονο Κόσμο». Το συνέδριο διοργάνωσε η Διακοινοβουλευτική Συνέλευση Ορθοδοξίας (Δ.Σ.Ο.). Μια άρτια διοργάνωση με πολλές διεθνείς συμμετοχές, και σε πολλά επίπεδα ξεχωριστά ενδιαφέρουσα.\nΗ Δ.Σ.Ο. είναι διακοινοβουλευτικό όργανο που δημιουργήθηκε με πρωτοβουλία της Βουλής των Ελλήνων. Πέρισυ γιόρτασε τα 20 χρόνια από την ίδρυσή της. Σκοπός της είναι η σύσφιξη των σχέσεων μεταξύ των Ορθοδόξων σε κοινοβουλευτικό και πολιτικό επίπεδο, στη βάση της συνειδητοποίησης ότι «η Ορθοδοξία, με την κοινωνική, ιστορική και πνευματική σημασία της αποτελεί κοινή ιστορική πολιτιστική παράδοση και θρησκευτική έκφραση για το μισό περίπου του πληθυσμού της Ευρώπης» (Διακήρυξη Χαλκιδικής, 1993). Η Δ.Σ.Ο. υπηρετεί την ανάγκη παρουσίας της Ορθοδοξίας ως κοινής πολιτισμικής έκφρασης μεγάλου αριθμού Ευρωπαίων πολιτών στην διαμόρφωση της σύγχρονης Ευρώπης, οργανώνοντας συνέδρια, συναντήσεις, εκδόσεις και εκπαιδευτικές με την ευρύτερη έννοια ευκαιρίες. Χρηματοδοτείται από ειδικό κονδύλιο του προϋπολογισμού. Σήμερα μετέχουν ορθόδοξοι κατά το θρήσκευμα βουλευτές από: Αλβανία, Αρμενία, Βουλγαρία, Γεωργία, Ελλάδα, Εσθονία, Κύπρος, Καζακστάν, Λετονία, Λευκορωσία, Λιθουανία, Μολδαβία, Πολωνία, Ρουμανία, Ρωσική Ομοσπονδία, Σερβία, Μαυροβούνιο, Σλοβακία, Δημοκρατία της Τσεχίας, Ουκρανία και Φινλανδία καθώς και ομάδες βουλευτών από: Αυστραλία, Η.Π.Α., Ασία και Αφρική. Είναι μια πραγματικά σημαντική πολιτική διοργάνωση στο χώρο της Ορθοδοξίας, σε υψηλότατο επίπεδο.\nΠαράλληλα, μέσα στα συνέδρια της Δ.Σ.Ο. αποτυπώνεται η ποικιλία του ορθόδοξου κόσμου, με τις δυσκολίες και τα προβλήματά του, τις αρετές του και ανεπάρκειές του, τις αντιφάσεις και τα κοινά του χαρακτηριστικά. Αξίζει να σημειωθεί η ελληνική πρωτοπορία στην ίδρυση αυτού του οργανισμού και ιδιαίτερα η προσωπική συμβολή του κ. Κώστα Μυγδάλη, Συμβούλου της Δ.Σ.Ο., ο οποίος χρόνια στηρίζει αυτό το έργο: να κτίζει γέφυρες στον Ορθόδοξο κόσμο.\nΚατά την επίσημη έναρξη στις 12 Μαΐου παρευρέθησαν και χαιρέτησαν οι επίσημοι, ο μητρ. Θεσσαλονίκης κ. Άνθιμος, μέλη του Κοινοβουλίου και εκπρόσωποι δημοσιογραφικών φορέων. Κεντρική ομιλία είχε ο βουλευτής κ. Αναστάσιος Νεράντζης, γεν. γραμματέας της Δ.Σ.Ο. και ο μητροπολίτης Ναυπάκτου κ. Ιερόθεος, με θέμα: «Χριστιανισμός – Ορθοδοξία –Δημόσιος χώρος».\nΗ Τρίτη 13 Μαΐου είχε δύο πρωινές και δύο απογευματινές θεματικές ενότητες:\n1. Επικοινωνιακή Θεολογία και Πολιτική.\nΣτην ενότητα αυτή ξεχωρίσαμε την εισήγηση του κ. Ιωάννη Πέτρου, με θέμα: «Θρησκεία, Επικοινωνία και Δημόσιος Χώρος», ο οποίος επεσήμανε τη φθορά του θεολογικού λόγου το τελευταίο διάστημα, χάρη στην απροϋπόθετη χρήση του, ιδίως στο διαδίκτυο. Εξάλλου, μίλησαν ο καθ. Βάλερι Αλεξέγιεφ, ο οποίος μεταξύ άλλων ανέπτυξε και το θέμα της ενημερωτικής σύγχυσης στην περίπτωση της Ουκρανίας, ο κ. Ανδρέας Λουδάρος, διευθ. του Πρακτορείου Εκκλησιαστικών Ειδήσεων (Δόγμα), και ο κ. Ευστάθιος Λιανός Λιάντης σχετικά με τη διαμόρφωση του vox populi (της εκκλησιαστικής αυτοσυνειδησίας του σώματος της Εκκλησίας σε βάθος χρόνου) στην ιστορική πορεία του Ανατολικού Χριστιανισμού.\n2. Η Θρησκεία μεταξύ Λαϊκισμού και Αυθεντικότητας.\nΑξιοσημείωτη η βιντεοσκοπημένη εισήγηση του κ. Bruce Clark, συντάκτη θρησκευτικών θεμάτων του περιοδικού Economist. Παρόμοια, αυτή του Βούλγαρου βουλευτή κ. Βόλεν Σιντέροφ, που προτείνει μια δυναμική επικοινωνιακή είσοδο της θρησκείας στο δημόσιο χώρο, η οποία όμως θέτει αρκετά θέματα προς συζήτηση. Πολυεπίπεδο και το μοίρασμα της βατικάνειας επικοινωνιακής εμπειρίας από τον κ. Μάρκο Πολίτη, εμπειρογνώμονα σε θέματα του Βατικανού. Εδώ εντυπωσίασε ιδίως η εισήγηση του κ. Ιχσάν Γιλμάζ, προσκεκλημένου ομιλητή, καθηγ. στο Faith University της Κωνσταντινούπολης, που ανέπτυξε με βάση το τουρκικό παράδειγμα το θέμα: «Κρατική Εξουσία, Θρησκεία και ΜΜΕ», και επικέντρωσε μεγάλο ενδιαφέρον στη συζήτηση.\n3. Εκκλησία και Κοινωνικά Δίκτυα.\nΜια κριτική προσέγγιση εισηγήθηκε ο δρ. Χρήστος Τσιρώνης, μιλώντας με θέμα: «Εκκλησία, Κοινοτικοί Δεσμοί και Κοινωνικά Δίκτυα», ενώ την ανάγκη εκπαίδευσης στη χρήση των δικτύων εισηγήθηκε ο κ. Φίλιπ Λη στην ομιλία του με θέμα: «Δικαιώματα στην Επικοινωνία, Οικουμενικός και Διαθρησκειακός Διάλογος». Ο κ. Τζορτζ Αλεξάντερ μίλησε για την «Αναζήτηση της Ενωμένης Χριστιανικής Ορθόδοξης Μαρτυρίας μέσα από τα ΜΜΕ», μιλώντας και από τη σκοπιά των προχαλκηδόνιων Ορθοδόξων Εκκλησιών, αναπτύσσοντας τη σημασία της για τη διεθνή απήχηση της Ορθοδοξίας.\n4. Ενημέρωση – Λατρεία – Ενότητα.\nΕνδιαφέρουσες όλες οι περιστρεφόμενες γύρω από ζητήματα λατρείας εισηγήσεις, με τον π. Μιχαήλ Ντούντκο της εφημερίδας Ορθόδοξη Μόσχα, τον π. Ζίβκο Πανέβ, καθηγ. στον Άγιο Σέργιο στο Παρίσι, την κα Βλάντα Βαλστάιν, διευθύνοντα σύμβουλο Επικοινωνίας της Ορθ. Εκκλησίας της Φινλανδίας και τον κ. Σεργκέι Τσάπνιν, Συντάκτη του περιοδικού του Πατριαρχείου της Μόσχας.\nΤο σύνολο των εισηγήσεων μπορεί να δει κανείς σε βιντεοσκόπηση στο ιστολόγιο Νυχθημερόν του π. Παναγιώτη Καποδίστρια, από όπου και η φωτογραφία.\nΗ τρίτη και τελευταία μέρα του συνεδρίου είχε σεμιναριακό χαρακτήρα. Καθηγητές δημοσιογραφίας και έγκριτοι δημοσιογράφοι ανέπτυξαν πτυχές του ευρύτερου θέματος «[Δημοσιογραφική] Δεοντολογία και Ηθική». Μίλησαν οι: Γιάννης Κοτσιφός, Έλσα Δεληγιάννη, Περικλής Πολίτης, Χρήστος Φραγκονικολόπουλος, Δήμητρα Δημητρακοπούλου, Σοφία Καρεκλά, Αντώνης Σκαμνάκης, Δημήτρης Αθανασόπουλος και Γιάννης Αγγέλου.\nΕιδικότερη αναφορά οφείλεται στην εισήγηση του δρ. Κώστα Μυγδάλη, Συμβούλου της Δ.Σ.Ο., ο οποίος μίλησε με θέμα: «Σύνοδος Ορθοδόξου Εκκλησίας 2016 – Πολιτική – ΜΜΕ». Στο πλαίσιο της ομιλίας του τόνισε την ξεχωριστή σημασία του γενονότος της Πανορθόδοξης Μεγάλης Συνόδου, και εξήρε την αναγκαιότητα να μην αντιμετωπιστεί από τα ΜΜΕ ως ένα τρέχον γεγονός της καθημερινότητας, αλλά να αναπτυχθεί μια στρατηγική δημοσιότητας αντίστοιχη με τη σπουδαιότητα του γεγονότος.\nΑνταποκρινόμενη ουσιωδώς στην έκκληση κατ’ ουσίαν του Κ. Μυγδάλη, η εφημερίδα Χριστιανική προσφέρθηκε να διαθέσει όλες τις δυνάμεις της στην κάλυψη του γεγονότος, του προσυνεδριακού διαλόγου, των θεμάτων που θα απασχολήσουν τη Σύνοδο, και βέβαια την ίδια τη συνοδική διαδικασία καθώς και την επεξεργασία και σε βάθος ανάλυση των αποφάσεων και της σημασίας τους.\nΈτσι, το Συνέδριο εκτός από την αξία των εισηγήσεών του καθαυτή, παράγει μία αλυσίδα γεγονότων με πρακτικές συνέπειες. Πέρα από τη συγκεκριμένη ανταπόκριση της εφημερίδας Χριστιανική, ένα διορθόδοξο δίκτυο δημοσιογράφων και ανθρώπων που εργάζονται στον τομέα της ενημέρωσης είναι επίσης εν τω γενάσθαι, το οποίο ελπίζουμε να παραγάγει μονιμότερο θετικό έργο με διακριτά αποτελέσματα.\nΤο άρθρο αυτό δημοσιεύθηκε στο τρέχον έντυπο φύλλο της εφημερίδας Χριστιανική (918).\nΑναρτήθηκε από Evi Voulgaraki στις 10:58 π.μ.\nΕτικέτες Βουλή, διορθόδοξα, ΔΣΟ, Εκκλησία, ενημέρωση, Ορθοδοξία, πολιτική, συνέδριο\nΜα εγώ σηκώνομαι, της Μάγιας Αγγέλου\nΟΡΘΟΔΟΞΙΑ ΚΑΙ ΜΜΕ: ΣΥΝΕΔΡΙΟ ΤΗΣ ΔΙΑΚΟΙΝΟΒΟΥΛΕΥΤΙΚΗ...\nΜια Πόλη και η Αντιμετώπιση του Φασισμού\nΜάης 2014 - Νότος


Τα must χρώματα για το σπίτι σας τις χρονίες 2020 και 2021\nΤο ουδέτερο χρώμα γκρι για άλλη μία χρόνια θα είναι στην μόδα. Θα το δεις στους τοίχους άλλα και στα έπιπλα, στα υφάσματα και σε κάποια διακοσμητικά στοιχεία. Η δυνατότητα του να ταιριάξει εύκολα και με πολλούς συνδυασμούς είναι αυτό που το καθιστά για άλλη μια χρονιά το κυρίαρχο χρώμα που παρατηρείται στους χώρους . Έχοντας ως background το γκρι, είτε είναι βασικό στοιχείο στους τοίχους του σπιτιού είτε σε έπιπλα, όπως είναι για παράδειγμα ο καναπές, μπορείς να προσθέσεις και μια πληθώρα χρωμάτων στον υπόλοιπο χώρο.\nΈχοντας αναφέρει ότι οι ειδικοί υποστηρίζουν ότι η μόδα για το 2020 – 2021 είναι να ενσωματώσεις την φύση στο σπίτι δεν θα μπορούσε να λείπει από την ποικιλία χρωμάτων το μπλε καθώς αποτελεί χρώμα που το συναντάς πολύ στην φύση και εκπέμπει μια γαλήνη. Αυτό άλλωστε μπορεί κανείς να το αντιληφθεί αναλογιζόμενος πόσες ώρες είχε ¨σπαταλήσει¨ να αγναντεύει την θάλασσα . Θα το δεις να κυριαρχεί στους τοίχους αλλά και σε υφασμάτινες επιφάνειες. Το Cobalt blue color (μπλε του κοβαλτίου) ,θα είναι η απόχρωση μπλε που θα πρωταγωνιστήσει φέτος ! Άλλωστε είδαμε και την pantone ψηφίζει το μπλε το χρώμα της χρονιάς 2020.\nΤο πράσινο σαν χρωματική πρόταση σε τοίχους και έπιπλα υπήρχε ανέκαθεν στα περιοδικά διακόσμησης σπιτιού. Το παρατηρούσαμε κυρίως σε σπίτια με νεοκλασική διακόσμηση και ο λόγος είναι ότι ταιριάζει απόλυτα με τα ξύλινα νεοκλασικά έπιπλα, καθώς πρόκειται για έναν συνδυασμό που μας είναι γνώριμος από τη φύση. Αυτό όμως δεν σημαίνει ότι είναι ο μοναδικός τρόπος να το χρησιμοποιήσεις σαν χρώματα. Για το 2020 παρατηρούμε μια μεγάλη γκάμα αποχρώσεων όχι μόνο στους τοίχους άλλα και στα έπιπλα και σε υφασμάτινες επιφάνειες, όπως σε μία βελούδινη ή δερμάτινη πολυθρόνα.\nΤο μωβ χρώμα στη φύση το συναντάς σε μικρές επιφάνειες, όπως είναι τα λουλούδια ή ένα κοράλλι, και αυτός είναι ο λόγος που για το 2020 και το 2021 θα το συναντήσεις σε δευτερεύοντα στοιχεία του σπιτιού, εάν μου επιτρέπετε να χρησιμοποιήσω αυτόν τον όρο. Έπιπλα, αντικείμενα, υφάσματα είναι αυτά που θα αποτελούνται από το μωβ και την χρωματική του παλέτα( λιλά, βιολετί) και θα δώσουν μια πιο πρωτοποριακή πνοή στο χώρο σας.\nΕάν επιθυμείτε να δώσετε μια πιο κομψή και ντελικάτη όψη στο σπίτι σας, μην παραλείψετε το χρώμα ροζ, που μπορεί να είναι σε τοίχους ολόκληρους και να κυριαρχεί στο χώρο αλλά και σε έπιπλα, αντικείμενα, υφάσματα. Η ευκαιρία που σου δίνει να το ταιριάξεις με πολλά χρώματα, ένας από τους συνδυασμούς που θα δείτε πολύ φέτος είναι με το γκρι αλλά και με το πράσινο, σε συνδυασμό με τα φυσικά υλικά στα έπιπλα, θα αποτελέσει ακριβώς την κύρια πρόταση για το 2020. Όταν μιλάμε για ρόζ αναφερόμαστε στις ουδέτερες παστέλ αποχρώσεις του, όπως το σκονισμένο ροζ (dusty pink), το ροζ της πούδρας (blush),το σάπιο μήλο(puce), το old rose,το ροζ ροδακινό(peach pink) ,το ροζ λιλά(pink-lila) και πολλές ακόμη.


Η θέση - απάντηση της «ΒΙΟΚΑΛΛΙΕΡΓΗΤΕΣ ΣΗΤΕΙΑΣ Α.Ε.»στα γεγονότα των τελευταίων ημερών - Κρήτη πόλεις και χωριά\nΗ θέση - απάντηση της «ΒΙΟΚΑΛΛΙΕΡΓΗΤΕΣ ΣΗΤΕΙΑΣ Α.Ε.»στα γεγονότα των τελευταίων ημερών\nΗ Διοίκηση της εταιρείας ανακαλύπτει ότι στις 22.05.2017 πραγματοποιήθηκαν χωρίς την προηγούμενη ενημέρωση, γνώση, έγκριση και υπογραφή του νομίμου εκπροσώπου της εταιρείας τρεις προσλήψεις. Οι προσλήψεις αυτές έγιναν από τον τότε Γενικό Διευθυντή της εταιρείας και με μόνη την υπογραφή του, χωρίς να τηρηθεί ο νόμιμος τύπος. Σε αποκατάσταση της νομιμότητας, αλλά και της εσωτερικής εννόμου τάξης στην εταιρεία, η εταιρεία προχωρεί στην καταγγελία τους, αφού είχαν γίνει οι σχετικές διοικητικές ανακοινώσεις και η απόλυση συνιστούσε νομικά μονόδρομο.\nΟι εργαζόμενοι της εταιρείας αποφασίζουν, με δική τους ατομική και συλλογική απόφαση, ότι πρέπει να «συμπαρασταθούν» στους απολυθέντες. Χωρίς νόμιμη αιτία οι εργαζόμενοι δεν ξεκινούν καν να εργάζονται και παράνομα εγκαταλείπουν τις θέσεις εργασίας τους και τον χώρο εργασίας τους στην Ιερά Μονή Τοπλού και μεταβαίνουν στη Σητεία για να «ζητήσουν το λόγο» από τον Πρόεδρο του Διοικητικού Συμβουλίου και Διευθύνοντα Σύμβουλο. Ένας εκ των απολυθέντων επιβεβαιώνει τα ανωτέρω, δηλώνοντας χαρακτηριστικά, σε video που είναι ανηρτημένο στο youtube και κυκλοφόρησε ευρέως, ότι η εταιρεία είναι σήμερα κλειστή.\nΤην ίδια ημέρα επρόκειτο να πραγματοποιηθεί η αποστολή ενός φορτηγού εμπορευμάτων στον πελάτη μας στη Γερμανία, μέσω του οποίου εδώ και χρόνια διακινείται, κατ’ επιλογή της έως πρότινος διοίκησης της εταιρείας, το 95% των εμπορευμάτων της εταιρείας. Οι υπάλληλοι με δική τους πρωτοβουλία, αντισυμβατικά και παράνομα, αγνοώντας πλήρως τα συμφέροντα της εταιρείας και με πλήρη γνώση της ζημίας που προκαλούν, αποφασίζουν και ενημερώνουν την εταιρεία μεταφορών να μην αποστείλει φορτηγό για φόρτωση. Ήδη η παράδοση αυτή των εμπορευμάτων κατέστη εκπρόθεσμη και είναι σχεδόν βέβαιο ότι ο πελάτης της εταιρείας στη Γερμανία θα επιβάλει ποινή για την καθυστέρηση της παράδοσης. Η εταιρεία ζημιώνεται οικονομικά και ηθικά έναντι του πελάτη της και της αγοράς.\nΓια δεύτερη συνεχή ημέρα, οι εργαζόμενοι με κοινή τους απόφαση και ευθύνη αποφασίζουν να μην εργαστούν. Η εταιρεία προβαίνει σε τρεις απολύσεις για λόγους που αφορούν, μεταξύ άλλων, ποινικά κολάσιμες ενέργειες, για τις οποίες έχουν ήδη κατατεθεί από την εταιρεία εγκλήσεις κατά δύο εξ αυτών. Η εταιρεία επιβεβαιώνεται ως προς τις επιλογές της, καθώς με δηλώσεις τους που είναι ανηρτημένες στο youtube και κυκλοφόρησαν ευρέως, καταφέρονται κατά της Διοίκησης και της ίδιας της εταιρείας.\nΕπιδίδεται στους εργαζομένους, που κατά τη χθεσινή ημέρα προέβησαν σε παράνομη εγκατάλειψη από τη θέση τους και παράνομη αποχή και άρνηση παροχής της εργασίας τους, εξώδικη επιστολή, με την οποία, μεταξύ άλλων, τους επισημαίνεται η σημασία των ενεργειών τους, η ζημία που προκαλούν με την παράνομη και αντισυμβατική συμπεριφορά τους στην εταιρεία και η ζημία που θα προκαλούνταν σε αυτήν από τη συνέχιση της παράνομης αποχής τους. Με την ίδια επιστολή, οι εργαζόμενοι καλούνται, ενόψει και των ανωτέρω, να επιστρέψουν άμεσα στις θέσεις τους να εργαστούν κανονικά, άλλως θα θεωρηθούν, όπως ο νόμος προβλέπει, ότι αποχώρησαν οικειοθελώς και ότι η σύμβαση εργασίας τους θα έχει καταγγελθεί με δική τους υπαιτιότητα και ευθύνη.\nΕίναι γνωστό στους εργαζόμενους και τους το υπενθυμίζει η Διοίκηση ότι έως και την 02.06.2017, θα πρέπει να έχουν παραδοθεί άλλα δύο φορτηγά εμπορευμάτων, τα οποία δεν έχουν ακόμη συσκευαστεί, καθώς λόγω της παράνομης αποχής από την εργασία, η παραγωγή και εμφιάλωση έχει μείνει πίσω. Οι εργαζόμενοι αγνοούν πλήρως την εταιρεία και αρνούνται να εργαστούν. Επιπλέον, οργανώνουν συλλαλητήριο στο κέντρο της Σητείας, επικαλούνται τη συνδρομή του Εργατικού Κέντρου και κομματικών φορέων και επικαλούνται τη συνδρομή του Δημάρχου.\nΘορυβημένη από την άρτια συντονισμένη και οργανωμένη από κάθε άποψη στάση των εργαζομένων κατά και σε βάρος της εταιρείας, η Διοίκηση φοβάται δολιοφθορά στις εγκαταστάσεις της. Προσλαμβάνει εταιρεία φύλαξης, την οποία τοποθετεί στις εγκαταστάσεις της εταιρείας, αμέσως μετά την αποχώρηση των εργαζομένων, προκειμένου να μεταβούν στη Σητεία και να λάβουν μέρος στο συλλαλητήριο. Η εταιρεία φύλαξης διαπιστώνει ότι οι εργαζόμενοι, καθ’ όλο το διάστημα των δύο ημερών, διέκοψαν την παροχή ρεύματος στο σύστημα καμερών ασφαλείας. Οι φόβοι της εταιρείας για δολιοφθορά ενισχύονται. Ενημερώνεται σχετικά η Αστυνομία. Πλέον τίθεται βάσιμο και ουσιαστικό θέμα εμπιστοσύνης: Το ερώτημα, γιατί οι εργαζόμενοι προέβησαν σε διακοπή του ρεύματος στο σύστημα καμερών ασφαλείας, είναι καίριο και παραμένει αναπάντητο.\nΑπό τη στιγμή που οι εργαζόμενοι ουδέποτε παρείχαν την εργασία τους, αλλά συνειδητά και πλέον με πλήρη επίγνωση της νομικής συνέπειας της παράνομης συμπεριφοράς τους, απείχαν εκουσίως από αυτήν για συνεχή δεύτερη ημέρα και παρά την εξώδικη επιστολή της εταιρείας μας, θεωρούνται εκ του νόμου οικειοθελώς και με δική τους υπαιτιότητα και ευθύνη αποχωρήσαντες, κοινώς παραιτηθέντες. Με έντονο το φόβο δολιοφθοράς, τους απαγορεύεται η είσοδος στην εταιρεία και τους γνωστοποιείται ότι πλέον έχει επέλθει η κατά νόμο συνέπεια της παράνομης συμπεριφοράς τους. Παραμένουν στο χώρο έξω της εταιρείας και καλούν τον Επόπτη Εργασίας.\nΉδη επιστολές από τον πελάτη της στη Γερμανία κάνουν λόγο για επιβολή ποινών από την καθυστερημένη ή τη μη παράδοση των εμπορευμάτων. Πλέον η εταιρεία πρέπει να αποφασίσει αν θα λειτουργήσει ή θα κλείσει. Σε κάθε περίπτωση, δεν είναι διατεθειμένη να υποκύψει σε «εκβιασμούς».\nΟι εργαζόμενοι, μέσω δικηγόρου τους και σε συνάντηση με τη Διοίκηση, απαιτούν την επιστροφή τους στην εργασία, με τις παλιές τους συμβάσεις, κάτι που ούτως ή άλλως δεν είναι νομικά εφικτό. Είναι οι ίδιοι εργαζόμενοι:\nπου προκάλεσαν υλική ζημία και ηθική βλάβη στην εταιρεία,\nπου διέκοψαν το ρεύμα στις κάμερες ασφαλείας της επιχείρησης,\nπου εξέφρασαν κατηγορίες κατά της εταιρείας για κακοδιοίκηση,\nπου οργάνωσαν συλλαλητήρια,\nπου υπέβαλλαν την εταιρεία στην επίσκεψη και τον έλεγχο του Επόπτη Εργασίας,\nπου ζήτησαν και πέτυχαν την «επέμβαση» του Εργατικού Κέντρου,\nπου «προκηρύσσουν» παράνομες απεργίες και διακοπή των εργασιών της εταιρείας.\nΗ εταιρεία συνειδητοποιεί ότι προκειμένου να λειτουργήσει, έστω και με μία γραμμή παραγωγής, καθίσταται αναγκαία η πρόσληψη νέου προσωπικού, ώστε να διασωθούν, έστω εκπρόθεσμα και κατά το δυνατόν, οι παραγγελίες και οι συμβάσεις της εταιρείας με τον πελάτη της στη Γερμανία. Η μία γραμμή παραγωγής λειτουργεί.\nΟι πρώην εργαζόμενοι συγκεντρώνονται έξω από την εταιρεία. Διαδηλώνουν, με τη συμμετοχή του Κ.Κ.Ε. και ενός βουλευτή Κ.Κ.Ε. του Νομού Ηρακλείου, φωνάζουν συνθήματα και εκτοξεύουν απειλές κατά των ήδη εργαζομένων της εταιρείας μας, στους οποίους καλλιεργούν έντονα αισθήματα φόβου κατά της σωματικής ακεραιότητας και της ζωής τους. Τελικά, ένας εκ των νέων υπαλλήλων υποκύπτει ψυχολογικά και υποχρεώνεται υπό το βάρος των απειλών σε παραίτηση, ήδη από την πρώτη ημέρα της σύμβασης εργασίας του. Οι εργαζόμενοι αποκαλύπτουν το μέγεθος της εργατικής τους αλληλεγγύης, στέλνοντας στην ανεργία έναν άνθρωπο που μόλις είχε βρει δουλειά!!! Ουδείς εκ των αναφερόμενων στο παρόν «μαχητών του Δικαίου» υπερασπίστηκε το δικαίωμα αυτού του ανθρώπου στην εργασία!!!\nΟ Γενικός Διευθυντής, κ. Εμμανουήλ Αϊβαλιώτης, ο οποίος αποτέλεσε αντικείμενο εκθειασμού από κάποιους από τους εργαζομένους στις ίδιες δηλώσεις τους όπου καταφέρονταν κατά της εταιρείας και οι οποίες έχουν αναρτηθεί στο youtube και έχουν κυκλοφορήσει ευρέως, επιστρέφει από 10ήμερη άδεια αναψυχής, κατά την οποία είχε μεταβεί στη Γερμανία. Μάλιστα, είχε υποσχεθεί ότι κατά τη διάρκεια αυτής θα «έκλεινε» μια ανταγωνιστική εταιρεία που είχε ο ίδιος ιδρύσει. Στη ίδρυση δε της εταιρείας αυτής, ο κ. Αϊβαλιώτης είχε προβεί παρά την κατηγορηματική αντίθεση της προηγούμενης της ίδρυσης και αρνητική επί του θέματος αυτού απόφαση της Γενικής Συνέλευσης των Μετόχων της εταιρείας. Καταφέρεται κατά της νέας Διοίκησης της εταιρείας, εξυβρίζει τον Πρόεδρο του Διοικητικού Συμβουλίου και Διευθύνοντα Σύμβουλο κ. Λεβαντάκη και αποχωρεί. Το ερώτημα, αν τελικά έκλεισε την ανταγωνιστική εταιρεία του στη Γερμανία, παραμένει αναπάντητο.\nΗ παράθεση των ανωτέρω, γίνεται σε μια προσπάθεια να αποκαλυφθεί, έστω και κατ’ αρχάς, ποιοι είναι που υπερασπίζονται τα συμφέρονται της εταιρείας και ποιοι καταφέρονται, με λέξεις και πράξεις, κατ’ αυτών. Το τι τελικά θα πετύχουν με τις πάσης φύσεως πιέσεις και «εκβιασμούς» δεν είναι ούτε κατ’ αρχάς ούτε τελικά γνωστό. Πάντως, σε κάθε περίπτωση, η Διοίκηση της εταιρείας, που απολαμβάνει της εμπιστοσύνης και της στήριξης της απόλυτης της πλειοψηφίας των μετόχων είναι αποφασισμένη να εξαντλήσει τα περιθώρια που της παρέχει ο νόμος για την προάσπιση και προστασία των συμφερόντων και δικαιωμάτων της εταιρείας και να μην επιτρέψει επ’ ουδενί την επιβουλή και βλάβη τους από κανέναν. Η απόλυτη νομιμότητα και ηθική αποτελεί τη μόνη επιλογή και κατεύθυνσή μας.


Δυναμικη εισαγωγη στο δωματιο και εξαιρετικη η game master μας. Ωστοσο σαν χωρος - διακοσμηση δεν ικανοποιηθηκαμε. Ενω η πλοκη ηταν πολλα υποσχομενη στην πορεια το σεναριο βαλτωσε. Οι γριφοι ηταν λιγοι και ιδιαιτερα χρονοβοροι χωρις λογο. Στα θετικα οτι μας αφησαν επιπλεον χρονο ωστε να αποδρασουμε.\nΚελλυ Τζωρτζατου, 11 Reviews, Mar 2020\n: ΜΑΙΡΑ ΠΑΠΑΔΟΓΙΑΝΝΗ1


Τα δάκρυα χαράς των πρωταθλητών Ευρώπης πλημμύρισαν τον Βόσπορο - Ειδήσεις - νέα - Το Βήμα Online\nΤα δάκρυα χαράς των πρωταθλητών Ευρώπης πλημμύρισαν τον Βόσπορο\n13 Μαΐου 2012, 18:15 Ενημερώθηκε: 12 Μαΐου 2012, 07:10\nΤα δάκρυα χαράς του Βασίλη Σπανούλη και του Γιώργου Πρίντεζη έφτασαν από το «Σινάν Ερντέμ» της Κωνσταντινούπολης και «ενώθηκαν» με τον… Βόσπορο, όπου οι πρωταθλητές Ευρώπης του 2012 πανηγύρισαν _ στο κορυφαίο club της πόλης «Reina» την κατάκτηση του βαρύτιμου τροπαίου έπειτα από έναν τελικό, που όμοιό του βρίσκεις μόνο στα… παραμύθια! Είναι απίστευτο και όμως αληθινό! Ο Ολυμπιακός είναι ο πρωταθλητής Ευρώπης, για δεύτερη φορά στην ιστορία του (μετά το 1997 στη Ρώμη, και πάλι με προπονητή τον κ. Ντούσαν Ιβκοβιτς). Ποιος θα μπορούσε να έχει κάνει μια τόσο… διεστραμμένη σκέψη πριν από μερικούς μήνες;\nΗ τεράστια διαφορά είναι ότι αυτή τη φορά οι Ερυθρόλευκοι δεν ήταν το φαβορί όπως τότε, στην «αιώνια πόλη», αλλά χρειάστηκε να «υπνωτίσει» (68-64) την Μπαρτσελόνα στον ημιτελικό και να υποτάξει (62-61) την πανίσχυρη ΤΣΣΚΑ Μόσχας ανατρέποντας μάλιστα διαφορά… 19 πόντων (53-34 στο 28’) στον τελικό του Φάιναλ Φορ, που ανέδειξε μεγάλους πρωταγωνιστές τους Γιώργο Πρίντεζη (πέτυχε το νικητήριο καλάθι στα 0,7’’) και Κώστα Παπανικολάου (18 πόντοι και εξοντωτική άμυνα στον Αντρέι Κιριλένκο) και MVP τον Σπανούλη, ο οποίος δεν μπορούσε να πιστέψει αυτό που συνέβη και έχοντας μείνει… άυπνος για αρκετά χειμωνιάτικα βράδια ήπιε μονορούφι το νέκταρ της μυθικής επιτυχίας.\n«Κάναμε κάτι απίστευτο. Κάτι που αξίζαμε καθ’ όλη τη διάρκεια της σεζόν. Οι πρόεδροι αγαπούν την ομάδα, έχουν δώσει την αγάπη, το πάθος τους και μας προσφέρουν πάρα πολλά σε μία δύσκολη χρονικά περίοδο για την Ελλάδα», δήλωσε ο «Kill Bill» και συνέχισε να βγάζει τις λέξεις μέσα από την καρδιά του: «Είναι μεγάλο κατόρθωμα για όλη την ομάδα, τους παίκτες, για προπονητές, τους ιατρούς, τους φροντιστές, όλους. Όλοι αξίζουν το τρόπαιο».\n«Είμαι πολύ υπερήφανος για αυτή την ομάδα. Σε αυτή την ομάδα δείξαμε ότι βελτιωθήκαμε περισσότερο από κάθε άλλη ομάδα. Καταφέραμε να φτάσουμε στο Τop16 και βρήκαμε μία εξαιρετική χημεία, ενώ ο κόουτς με την εμπειρία του μας βοήθησε πολύ. Είμαστε οι καλύτεροι στην Ευρώπη. Ίσως αυτό να μην έχει ξανασυμβεί ποτέ στην ιστορία του ευρωπαϊκού μπάσκετ», υπερηφανεύτηκε (και με το δίκιο του) ο αρχηγός του Ολυμπιακού και θυμήθηκε τις δύσκολες νύχτες που είχαν προηγηθεί της επικής κατάκτησης της Ευρωλίγκας.\n«Δεν ήταν εύκολο. Πέρασα πολλές δύσκολες νύχτες που δεν μπορούσα να κοιμηθώ. Νύχτες που χάσαμε πρωταθλήματα και τίτλους. Πάντα με ενθάρρυναν να είμαι ο ηγέτης της ομάδας. Θέλω να ευχαριστήσω τους συμπαίκτες μου, τους προπονητές, τους προέδρους και τον κόσμο. Θα γιορτάσουμε αυτές τις δύο μέρες και μετά θέλουμε να είμαστε έτοιμοι για τους τελικούς της Α1 με τον Παναθηναϊκό. Θα είναι η επόμενη πρόκληση το ελληνικό πρωτάθλημα», σχολίασε ο MVP και του Φάιναλ Φορ του 2009 (με τη φανέλα του Παναθηναϊκού) και αφού προανήγγειλε την επόμενη ημέρα («Είναι το ξεκίνημα για να αρχίσει να κατακτά τίτλους η ομάδα. Έχουμε νέους παίκτες και πιστεύω ότι το αξίζουμε») στάθηκε στην εμφάνιση του… Ολυμπιακού από τα γεννοφάσκια του Γιώργου Πρίντεζη, που είχε ξεσπάσει σε ακόμη πιο έντονο κλάμα.\n«Στην τελευταία επίθεση πήρα την μπάλα, προσπάθησα να πάω στο λέι απ και ο Κιριλένκο πήγε να με μπλοκάρει. Τον βρήκα ανοικτό, τον εμπιστεύτηκα. Είμαι πολύ χαρούμενος για τον Γιώργο, ήταν το σωστό άτομο στη σωστή στιγμή. Θέλω να τον συγχαρώ. Είναι ένα απίστευτο τρόπαιο, με όλα όσα έγιναν το καλοκαίρι. Μείναμε ενωμένοι, πιστεύαμε στους εαυτούς μας. Πιστεύαμε σε αυτό το τρόπαιο», ολοκλήρωσε τις σκέψεις του ο ηγέτης του Ολυμπιακού και αποχώρησε _ τελευταίος, αφού χρειάστηκε να περάσει από έλεγχο ντόπινγκ _ για να ετοιμαστεί για το ερυθρόλευκο πάρτι.\n«Είμαστε πολύ ευτυχισμένοι. Η ομάδα το άξιζε αυτό που συνέβη στην Κωνσταντινούπολη. Και ήταν τόσο έντονο όλο αυτό, ώστε δεν μπόρεσα να συγκρατηθώ και ξέσπασα μετά το τέλος του τελικού. Ο Ολυμπιακός είχε πάρα πολλά χρόνια να ζήσει κάτι τέτοιο. Τέτοιες στιγμές είναι δύσκολο να είσαι συγκρατημένος. Φτασαμε στον μεγάλο στόχο μας. Η αλήθεια είναι ότι ήταν ένας πολύ μακρινός στόχος για εμάς και από τη Δευτέρα τα κεφάλια μέσα για τον τελικό του πρωταθλήματος», δήλωσε ο μεγάλος πρωταγωνιστής όχι μόνο της τελευταίας φάσης, αλλά και της τελευταίας περιόδου, Πρίντεζης και συνέχισε να πανηγυρίζει με την ψυχή του την κατάκτηση του τροπαίου με μυθικό τρόπο.\nΟσο για τον πρωτεργάτη της επιτυχίας κ. Ντούσαν Ιβκοβιτς; «Τώρα μιλάει το συναίσθημα. Όλοι στον Ολυμπιακό είναι πολύ ευτυχισμένοι, συναισθηματικά φορτισμένοι. Σε αυτό το Φάιναλ Φορ, η μοίρα μάς επεφύλαξε κάποιες στιγμές που δεν περιμέναμε. Οι παίκτες μας έκαναν εξαιρετική δουλειά στο τέλος. Θα ήθελα να ευχαριστήσω τον Παναγιώτη Αγγελόπουλο που ήταν έτοιμος να φύγει από την ομάδα μαζί με τον αδερφό του. Θα ήθελα επίσης να ευχαριστήσω τον κόσμο που μας υποστήριξε στο τέλος. Ήταν δύσκολο να προετοιμάσουμε το παιχνίδι. Υπήρχε πίεση γιατί ήταν τελικός. Στο πρώτο δεκάλεπτο σκοράραμε μόλις 7 πόντους. Η επίθεση μας ήταν σε καλό επίπεδο, αλλά τα λάθη μας σκότωσαν σε όλο το πρώτο ημίχρονο. Ήταν απαραίτητο να αντιδράσουμε και τα καταφέραμε», ήταν τα πρώτα λόγια του μεγάλου «Ντούντα».\n«Η Μπαρτσελόνα σκόραρε 75 και την κατεβάσαμε στους 64, ενώ η ΤΣΣΚΑ έβαζε 85 και έπρεπε να την κατεβάσουμε αρκετά. Είχαμε ενέργεια, ψηλό ρυθμό. Και είχαμε πολλές ζωές. Ήμουν έτοιμος να πάρω το τάιμ άουτ αλλά δεν το πήρα επειδή ο Σισκάουσκας έχασε τις δύο βολές. Θα ήθελα να συγχαρώ επίσης την ΤΣΣΚΑ Μόσχας που είναι μία εξαιρετική ομάδα. Ευχαριστώ τους φιλάθλους μας, τον Μπερτομέου για τη διοργάνωση και τα νέα βήματα που έγιναν» συμπλήρωσε ο σέρβος κόουτς, ο οποίος δεν θα μπορούσε να μην σταθεί στη συγκινητική προσπάθεια του Αμερικανού Εϊσι Λο, που το πρωί του αγώνα κινούνταν με… πατερίτσες, όσο απίθανο και αν ακούγεται, καθώς και σε άλλους παίκτες του.\n«Ο ήρωας του αγώνα είναι ο Έισι Λο ο ο οποίος δεν μπροούσε να κατέβει τις σκάλες δύο μέρες πριν τον αγώνα και ήθελε να παίξει. Θέλω να πω ότι ο Παπανικολάου έπαιξε εξαιρετικά την εφετινή σεζόν. Στην άμυνα στο ματς με την Μπαρτσελόνα, κατάφερε να περιορίσει τους Έιντσον και Ινγκς. Ο Πρίντεζης ξεκίνησε να παίζει μέσα στη ρακέτα. Έκανε και αυτός εξαιρετική δουλειά».\nΑν, πάντως, υπήρχαν δύο άνθρωποι, που πανηγύρισαν το τρόπαιο σαν μικρά παιδιά, αυτοί ήταν οι ιδιοκτήτες της ΚΑΕ Ολυμπιακός κκ. Παναγιώτης και Γιώργος Αγγελόπουλος. Ειδικά, ο τελευταίος έκανε… γύρο του θριάμβου μπαίνοντας στο γήπεδο για να πανηγυρίσει μετά το νικητήριο καλάθι του Πρίντεζη, ενώ επέστρεψε στη θέση του μόλις διαπίστωσε ότι ο τελικός είχε κάποια δέκατα του δευτερολέπτου για να ολοκληρωθεί.\n«Όλο το χειμώνα ήμασταν μόνοι μας στο ΣΕΦ. Είναι μεγάλη μαγκιά αυτό που έγινε. Εμείς μάθαμε με τον Ντούντα τον Ολυμπιακό το 1997 στη Ρώμη και γίναμε άρρωστοι. Αν αυτός δεν ήταν το τιμόνι δεν θα καταφέρναμε τίποτα. Έμαθα πως μόνο 50 άτομα αγόρασαν εισιτήρια για την Πόλη προτού περάσουμε τη Σιένα. Είναι απίστευτο. Δεν μένουμε εδώ. Τρίτη, Τετάρτη προπόνηση και την Πέμπτη ο πρώτος τελικός Πρωταθλήματος», δήλωσαν οι γιοι του κ. Κωνσταντίνου Αγγελόπουλου, ο οποίος επίσης παρακολούθησε τους αγώνες του Φάιναλ Φορ και λόγω της ιδιαίτερης σχέσης με το Πατριαρχείο της Κωνσταντινούπολης θα πρέπει να αισθάνθηκε πως η ομάδα της καρδιάς του κατέκτησε τον επικό τίτλο στην πόλη, που… έπρεπε, αφού όπως είπε και ο κ. Ιβκοβιτς «ήταν θέλημα Θεού να το κερδίσουμε».


«Τη μάχη αυτή δεν μπορεί να την κερδίσει κανείς. Οι αυτονομιστές μπορούν να διακηρύξουν την ανεξαρτησία της Καταλονίας, αλλά ελλείψει στήριξης δεν μπορούν να την αποκτήσουν. Ο Ραχόι μπορεί να τους αναγκάσει να συμμορφωθούν στις συνταγματικές επιταγές. Με αυτό τον τρόπο όμως δεν θα κερδίσει τη στήριξή τους για την Ισπανία. Η Καταλονία θα παραμείνει ένα πολιτικό πεδίο μαχών χωρίς νικητή».\nΣτο ίδιο μήκος κύματος η M’nchner Merkur:\n«Όπως και στους πολέμους όπου το πρώτο θύμα είναι πάντα η αλήθεια, έτσι και στην ανοιχτή αυτή πλέον σύγκρουση μεταξύ της ισπανικής κυβέρνησης και των αυτονομιστών στην Καταλονία η πολιτική σύνεση πνέει τα λοίσθια. Με την απόφαση της κοινοβουλευτικής πλειοψηφίας στη Βαρκελώνη για τη δημιουργία ανεξάρτητου κράτους από τη μία, και την ενεργοποίηση του Άρθρου 155 εκ μέρους της κυβέρνησης Ραχόι από την άλλη πλευρά, ξεκινά πλέον ένα νέο κεφάλαιο στην ισπανική ιστορία. Υπάρχουν φόβοι ότι δεν θα έχει Happy End. Χωρίς έξωθεν βοήθεια δεν διαφαίνεται η προοπτική ειρηνικής διεξόδου [?]. Αυτό θα πρέπει να το αντιληφθούν τώρα οι Ευρωπαίοι».\nΜπορεί η ΕΕ να εγγυηθεί την ενότητα;\nΤη στάση των Ευρωπαίων στηλιτεύει η N rnberger Nachrichten. Συγκρίνοντας τη σύγκρουση Πουτζντεμόν-Ραχόι με την μετωπική δυο τρένων, η εφημερίδα σχολιάζει ότι «μέχρι στιγμής η ΕΕ προσπάθησε να μην εμπλακεί. Αυτό όμως μπορεί να αποδειχθεί ολέθριο λάθος. Διότι από μόνοι τους δεν πρόκειται να τα βρουν».\nΗ Rhein-Neckar-Zeitung: «Με μεγάλη καθυστέρηση ΕΕ και ΗΠΑ παίρνουν θέση και αρνούνται να αναγνωρίσουν την [?] Καταλονία. Είναι ένα πρώτο σημαντικό βήμα. Ένα δεύτερο θα ήταν να μεσολαβήσουν μεταξύ των αντιμαχόμενων πλευρών. Μόνοι τους δεν πρόκειται να τα βρουν. Χρειάζονται έξωθεν βοήθεια. Ερώτηση κρίσεως: γιατί υπάρχει η Ευρώπη, αν όχι για να εγγυάται την ενότητα;»\nΠροηγούμενο άρθροΗ Ευρωπαϊκή Επιτροπή εξετάζει την κατάργηση της θερινής ώρας\nΕπόμενο άρθροΤα μηνύματα των πολιτικών αρχηγών για την επέτειο της 28ης Οκτωβρίου


Δεν συμμερίζονται το lockdown οι κυνηγοί – e-volos\nΚανείς δεν ισχυρίστηκε ποτέ πως η συλλογική καραντίνα για περίπου 11 εκατομμύρια κατοίκους αυτής της χώρας είναι μια εύκολη υπόθεση. Το αντίθετο, στη σύγχρονη εποχή, και με τις παρούσες συνθήκες διαβίωσης, η καραντίνα ή το lockdown όπως οι Αγγλοσάξονες το προτιμούν, είναι μια απεχθείς μεν, αλλά αναγκαία διαδικασία αν θέλει κανείς να αντιμετωπίσει στα σοβαρά μια πανδημία η οποία απειλεί πέρα από την υγεία, ακόμη και τις ζωές των πολιτών.\nΕίναι γνωστό ότι το κυνήγι διεξάγεται κατά ομάδες με καρτέρια και στρατηγικές περικύκλωσης των μεγάλων θηραμάτων. Πρόκειται δηλαδή για μια κοινωνική συνάθροιση έστω και στην ύπαιθρό, η οποία εγκυμονεί κινδύνους λόγω πανδημίας.\nΠαράλληλα οι κυνηγοί οι οποίοι κατά κανόνα κατοικούν σε αστικά κέντρα μετακινούνται στην ύπαιθρο, δηλαδή μακριά από τις πόλεις και επισκέπτονται κοινότητες, όπου είναι πολύ πιθανό να μεταφέρουν τον κορωνοϊό στις απομακρυσμένες περιοχές ή στους ενδιάμεσους σταθμούς. Αυτό θέλει να αποφύγει η Πολιτεία και για τον λόγο αυτό επέβαλε την απαγόρευση του κυνηγιού. Πράγματα απλά, ξεκάθαρα και λογικά. Πληροφορούμεθα πως οι οργανωμένες δομές της συλλογικότητας των κυνηγών, παρεμβαίνουν συνεχώς τα τελευταία 24ωρα για να διασφαλίζουν την ιδιότυπη ασυλία που επιδιώκουν στο πλαίσιο του lockdown που έχει επιβληθεί. Είναι απαράδεχτο και αντικοινωνικό, και αυτό θα πρέπει να το κατανοήσει ο κάθε πολίτης – κυνηγός.


Πόσο καιρό πρέπει να περπατάτε καθημερινά για να χάσετε βάρος\nΚαθαρό φυσικό forskolin από όπου μπορείτε να αγοράσετε το καναδά\nΠόσο καιρό πρέπει να περπατάτε καθημερινά για να χάσετε βάρος - Μπορείτε να στοχεύσετε την απώλεια λίπους στην κοιλιά\nΜια πλάκα μπορεί να επιπλακεί από αιμορραγία στο εσωτερικό της, τεμαχισμό της και επικόλληση θρόμβων αίματος. Ο Χακίμ κι η σύζυγός του ( η οποία κρατάει την ανωνυμία της για λόγους που θα καταλάβετε αργότερα) έφτασαν στις 27 Νοεμβρίου στην Μπανγκόκ της Ταϊλάνδης. Εισαγωγή. Δείτε Πόσα Χιλιόμετρα Πρέπει να περπατάτε Καθημερινά για να Χάσετε 5 Κιλά μόλις σε 1 Μήνα, Χωρίς καθόλου Δίαιτα.\nΕίμαι 30 χρονών και θα ήθελα να ρωτήσω εαν η υψηλή τιμή της tsh ( 6, 45) είναι αρνητικός παράγοντας στην προσπάθεια για επίτευξη εγκυμοσύνης. 1) Πρέπει να έχεις διαβάσει όλες τις πληροφορίες σε αυτή τη σελίδα.\nΠόσο καιρό πρέπει να περπατάτε καθημερινά για να χάσετε βάρος. Φυτικές ίνες: Πόσες πρέπει να τρώτε καθημερινά για να χάσετε βάρος 07/ 11/ 16: 00 Οι φυτικές ίνες έχουν υψηλή διατροφική αξία, ενώ πλήθος μελετών επιβεβαιώνουν τη συμβολή τους στην προσπάθεια για απώλεια βάρους. Η κατάσταση της ατονίας και της αδυναμίας που εκδηλώνεται είτε ως μείωση της ικανότητας εκτέλεσης απλών κινήσεων λόγω μυϊκής αδυναμίας, χαρακτηρίζεται από έλλειψη ενέργειας είτε ως εύκολη εξάντληση μετά ή κατά την.\nΤην ποσότητα μυϊκής μάζας που έχει και πόσο καλά λειτουργεί η ορμόνη ινσουλίνη στο σώμα του. Πόσο καιρό κετόνη σμέουρων παίρνει για να χάσετε βάρος September 21, Elma Wulandari Raspberry Leave a comment Γεια σας και να καλωσορίσω την χωρίς ταμπού κριτική μου της Βατόμουρο κετόνες. Όταν πρόκειται για το πόσο είναι αρκετό ο οποίος μπορεί να σας πει αν το σώμα σας είναι υγιές γι” αυτήν την άσκηση και θα σας συμβουλεύσει σχετικά με το πόσο είναι αναγκαίο, να συμβουλευτείτε αρχικά το γιατρό σας αλλά όχι περισσότερο από αρκετό. Πόσο καιρό πρέπει να περπατάτε καθημερινά για να χάσετε βάρος.\nΠόσο να περπατάτε καθημερινά για να χάσετε 5 κιλά σε 1 μήνα χωρίς δίαιτα 19/ 12/ Από Λένα Γατσή Το περπάτημα είναι από τις πιο εύκολες, αλλά και πάλι από τις πιο αποτελεσματικές ασκήσεις. Υποτίθεται ότι θα ήταν η πιο ευτυχισμένη εκδρομή της ζωής τους.\nΝα πόσο πρέπει να περπατάτε καθημερινά για να αρχίσετε να χάνετε βάρος Tweet. Πόσους υδατάνθρακες πρέπει να τρώτε καθημερινά για να χάσετε βάρος. Του Maryland προτείνει να πίνουμε 2- 3 φλιτζάνια πράσινου τσαγιού καθημερινά για να πάρουμε μια επαρκή δόση των ενεργών συστατικών του.\n2) Για ευνόητους λόγους ασφαλείας το athens massage τηλεφωνικά θα σου ζητήσει τα ακριβή στοιχεία σου όπως: ΟΝΟΜΑ ΕΠΙΘΕΤΟ, ΚΙΝΗΤΟ ΤΗΛΕΦΩΝΟ ΔΙΕΥΘΥΝΣΗ. Είναι και η δίαιτα μαζί για γρήγορη απώλεια λίπους και κατά συνέπεια βάρους. ) ή σπονδυλικής στένωσης σαν αποτέλεσμα οστεοαρθρίτιδας της σπονδυλικής στήλης ( Σ. ΕΛΛΗΝΑΣ - ΕΛΛΑΔΑ - ΡΩΜΙΟΣ - ΓΡΑΙΚΟΣ.\nΒασική αιτία είναι η φλεγμονή του νεύρου με αποτέλεσμα την ευαισθητοποίηση του, κυρίως λόγω κήλης μεσοσπονδυλίου δίσκου ( Κ. Αν καλύψετε μεγάλη απόσταση αλλά δε χάσετε βάρος, μπορεί να μετρήσει πόσα βήματα θα πρέπει να προσθέσετε.\nΘα γίνει αναφορά εν ολίγοις στους όρους « Ελλάς» - « Έλληνας» ώστε να γίνει κατανοητή η « αλλαγή» του όρου υπό το βλέμμα της ιστορίας, η μη ελληνικότητα όλων ανεξαρτήτων των φυλών της. Ποιό είναι το φυσιολογικό σάκχαρο και με ποιές τιμές θεωρείται ότι έχουμε Διαβήτη. Πόσο πράσινο τσάι πρέπει να πίνετε για να χάσετε βάρος.\nΗ συγκεκριμένη δίαιτα λοιπόν βασίζεται στην καθημερινή κατανάλωση. Η τοποθεσία και το σωματικό βάρος.\nΤι είναι οι υψηλού κινδύνου τμές σακχάρου και τι ο Προδιαβήτης. Σήμερα διάβαζα διάφορα sites που κάνουν πωλήσεις μαχαιριών επιβίωσης ( δηλαδή survival knives ή των πιο εξειδικευμένων combat knives για στρατιωτική χρήση) και κόντεψα να πάθω ανεύρυσμα με το τι αγοράζει ο κόσμος, και το τι. Είναι γνωστή και είμαι σίγουρη ότι πολλοί από σας την κάνατε με λάχανο. Για παράδειγμα, αν προχωράτε με μια μέση.\nΠόσο καιρό πρέπει να περπατάτε καθημερινά για να χάσετε βάρος. Αν έχετε ρωτήσει ποτέ έναν γιατρό ή έναν ειδικό διατροφής « πόσο καιρό θα χρειαστεί για να χάσετε βάρος», θα έχετε διαπιστώσει ότι αυτή τη ερώτηση δεν απαντάται εύκολα. Έτσι εάν η διατροφή σας.\nΚαλησπέρα σας! Το video με τα 9 μυστικά για να ψήσετε μια μοσχαρίσια μπριζόλα στο τηγάνι φάνηκε απ’ τη πρώτη στιγμή ότι χτύπησε φλέβα. Να πόσο πρέπει να περπατάτε καθημερινά για να αρχίσετε να χάνετε βάρος Πολλοί άνθρωποι ασχολούνται με τα αθλήματα, πηγαίνουν στο γυμναστήριο και δοκιμάζουν διάφορες δίαιτες.\nΓρήγορη απώλεια βάρους omaha\nΘα wellbutrin xl θα προκαλέσει απώλεια βάρους\nΕκκολπωματική διατροφή pdf\nΜπορώ να χάσω βάρος bikram γιόγκα\nΧυμούς δίαιτες για να χάσουν βάρος γρήγορα\nΠώς γίνεται η διάγνωση; Αρχικά ο ιατρός θα σας ρωτήσει για τη γενική κατάσταση της υγείας σας, τα συμπτώματά σας και το ατομικό σας αναμνηστικό ( δηλαδή,. Καλώς ήρθατε στο Νέο μας site!\nΣτο μπορείτε: - Εάν είστε Ιατρός να καταχωρηθείτε στον κατάλογό μας - Να κάνετε αναζήτηση για Ιατρούς. Καλησπέρα σας!\nΚοτόπουλο και ρύζι δίαιτα συνταγές\nDr oz απώλεια βάρους πίνουν πράσινο τσάι\nΑπώλεια βάρους χειρουργική επέμβαση πέτρες στα νεφρά\nXp2g αξιολογήσεις χάπια διατροφής\nΣχέδιο διατροφής του lionel messi\nΔειγματοληψία μισή μαραθώνιο διατροφή


Πώς θα τα "βρουν" Merkel και Macron για την Ευρώπη\nΠαρασκευή, 19-Μαϊ-2017 09:30\nΕκτός από τη Γαλλία, καμία χώρα δεν ήταν πιο ανακουφισμένη από τη Γερμανία για τη νίκη του Emmanuel Macron. Με τον Macron, η διάβρωση της ΕΕ μπορεί να αντιμετωπιστεί, ενώ με την Marine Le Pen θα είχε επισπευσθεί. Όπως η Γερμανία, η Γαλλία θα συνεχίσει να είναι υπέρ της ενοποίησης και υπέρ της αξιοποίησης της ΕΕ για την προώθηση των πολιτικών της φιλοδοξιών, οπότε η αναζωογόνηση της γαλλό-γερμανικής συμμαχίας είναι στον ορίζοντα.\nΣτο Βερολίνο, η νίκη του Macron θεωρείται ως το πιο σημαντικό βήμα σε μια σειρά λαϊκών επιλογών εναντίον του εθνικιστικού λαϊκισμού. Ξεκινώντας με την εκλογή του Alexander van der Bellen στην προεδρία της Αυστρίας και τις ολλανδικές κοινοβουλευτικές εκλογές, η αποτυχία του Εθνικού Μετώπου να εκτροχιάσει τη Γαλλία και την ΕΕ, σηματοδοτεί ότι η "ευρωπαϊκή ευρωστία” της Γερμανίας εξακολουθεί να ισχύει και σε άλλα μέρη της ηπείρου. Την ίδια στιγμή, το γερμανικό δεξιό κόμμα Alternative fur Deutschland (AFD) υποχωρεί στις δημοσκοπήσεις και έχει χαμηλές επιδόσεις και στις δύο πρόσφατες περιφερειακές εκλογές.\nΣτο Βερολίνο, η εκστρατεία του Macron είχε την έγκριση και των δύο μεγάλων κομμάτων, κυρίως διότι υποσχέθηκε μία παύση της προσέγγισης του Francois Hollande, ο οποίος ήθελε να διασφαλίσει την στήριξη της Γερμανίας και της ΕΕ προτού αντιμετωπίσει τις προκλήσεις της μεταρρύθμισης στο εσωτερικό. Οι μεταρρυθμίσεις του Macron, ανεξαρτήτως της ευρωπαϊκής στήριξης, θα παρακολουθούνται στενά από το Βερολίνο. Εάν επιτύχει, η προθυμία των Γερμανών πολιτικών να δεσμευτούν με τη Γαλλία σε κοινά ευρωπαϊκά projects, θα αυξηθεί.\nΤο πεδίο αυτών των projects έχει γίνει ένα φλέγον ζήτημα στην προεκλογική ρητορική και των δύο κομμάτων που υποστηρίζουν τον Macron. Οι Σοσιαλδημοκράτες υποστηρίζουν κατηγορηματικά τις ιδέες του Macron για την μεταρρύθμιση της Ευρώπης μέσω ευρωομολόγων, ενός προϋπολογισμού της ευρωζώνης ή ενιαίων κοινωνικών πολιτικών, διότι τους επιτρέπει να ασκούν κριτική στις πολιτικές της Merkel για την ΕΕ. ΟΙ Χριστιανοδημοκράτες από την άλλη πλευρά, κυρίως προειδοποιούν εναντίον της αμοιβαιοποίησης του χρέους ή περισσότερων γερμανικών χρημάτων για την Ευρώπη. Καθώς τα ζητήματα της ΕΕ στη Γερμανία βρίσκονται κατά κύριο λόγο στα χέρια της Καγκελαρίου και του υπουργού Οικονομικών, οι ρόλοι είναι σαφώς καθορισμένοι. Με αυτόν τον τρόπο, η υποστήριξη για τον Macron είναι ένας λεπτός τρόπος για να επιτεθούν τα κυβερνώντα κόμματα, το ένα στο άλλο.\nΕκτός από την κομματική πολιτική, η γερμανική κυβέρνηση μοιράζεται την βασική προσέγγιση του Macron για την ΕΥρώπη. Όπως και ο Macron, η Angela Merkel θεωρεί την ΕΕ ως έναν πολλαπλασιαστή της επιρροής της Γερμανίας στην Ευρώπη και πέρα από αυτή. Σε αντίθεση με τον Macron ωστόσο, η Merkel υιοθετεί μια σούπερ-ρεαλιστική προσέγγιση στη διαδικασία πολιτικής της ΕΕ. Θα ήθελε περαιτέρω ενοποίηση, όπως και ο Macron, αλλά τα χρόνια που ήταν επικεφαλής της κυβέρνησης, έχει αποκτήσει ένα βαθύ σκεπτικισμό όσον αφορά την ισχύ του οράματός της για τα ευρωπαϊκά ζητήματα. Ο Macron πιστεύει στη θεσμική μεταρρύθμιση για να κλείσει το χάσμα μεταξύ Βρυξελλών και πολιτών, ενώ η Merkel πιστεύει στην υιοθέτηση μιας πολιτικής εστιασμένης στο αποτέλεσμα. Ο Macron έχει σκιαγραφήσει το όραμά του μιας νέας οικονομικής συμφωνίας για την Ευρώπη, αλλά η άποψη της Merkel κυριαρχείται από την απροθυμία των Γερμανών ψηφοφόρων να δεσμεύσει περισσότερους πόρους στην Ευρώπη.\nΌταν θα λάβουν χώρα οι μεταρρυθμίσεις στη Γαλλία, η νέα γερμανική κυβέρνηση θα είναι ανοιχτή να διερευνήσει ενιαίες προσεγγίσεις στην οικονομική ανάπτυξη, στις επενδύσεις και στην κοινωνική ισότητα. Αν και σπανίως αναγνωρίζεται δημοσίως, εκείνοι που βρίσκονται στο Βερολίνο κατανοούν ότι το τεράστιο εμπορικό πλεόνασμα της Γερμανίας θα πρέπει με κάποιον τρόπο να βοηθήσει την ΕΕ να είναι βιώσιμη. Ωστόσο, ο τωρινός και ο επόμενος Καγκελάριος θα προτιμήσει να συνδέσει τις νέες του δεσμεύσεις με συγκεκριμένους στόχους και πολιτικές παρά να δαπανηθεί μέσω των προγραμμάτων της ΕΕ. Μια διμερή συνθήκη μεταξύ των δύο χωρών για την αντιμετώπιση μελλοντικών προκλήσεων, θα μπορούσε να αποτελέσει την προτιμώμενη πορεία δράσης. Εξάλλου, ο συμβολισμός της γαλλό-γερμανικής συμφιλίωσης εξακολουθεί να απευθύνεται στους ανθρώπους και στις δύο πλευρές του ποταμού Ρήνου.\nΜπορείτε να δείτε το κείμενο εδώ: http://www.ecfr.eu/publications/summary/vfc_views_from_the_capitals_reactions_to_macrons_victory#


ΓΙΑΤΙ ΔΕΝ ΜΠΗΚΕ Ο Η. ΚΑΣΙΔΙΑΡΗΣ ΣΤΟΝ Β΄ ΓΥΡΟ; | ΕΘΝΙΚΙΣΜΟΣ.net\nΤο ερώτημα αυτό της επικεφαλίδας του άρθρου, απασχολεί τους εθνικιστές από προχθές. Ιδού οι απαντήσεις:\n1ον) Υπάρχουν δύο κατηγορίες ψηφοφόρων: αυτοί που ασχολούνται με την πολιτική κι αυτοί που δεν ασχολούνται. Αυτοί που ασχολούνται ψάχνονται, ενημερώνονται (κυρίως μέσω διαδικτύου), συζητούν και μπορούν να διαμορφώσουν άποψη. Αυτοί (και κυρίως αυτές…) που δεν ασχολούνται, δεν ψάχνονται, ενημερώνονται κυρίως από την τηλεόραση, δεν συζητούν πολιτικά και δεν διαμορφώνουν άποψη. Τους την διαμορφώνουν άλλοι (τα κανάλια, οι εταίρες δημοσκοπήσεων και… «λοιπές δημοκρατικές δυνάμεις») κι αυτοί-ές την παίρνουν έτοιμη. Εμείς που ασχολούμεθα, νομίζουμε ότι η συντριπτική πλειοψηφία κάνει το ίδιο. Λάθος! Οι περισσότεροι είναι αυτοί που δεν ασχολούνται. Άρα, οι περισσότεροι είναι ευάλωτοι στη χειραγώγηση των εταίρων δημοσκοπήσεων. Οι οποίες, παρουσίαζαν όλον αυτό τον καιρό τον Η. Κασιδιάρη με μονοψήφια ποσοστά (9%) και τις τελευταίες ημέρες με γύρω στο 12%. Η μέση νοικοκυρά, λοιπόν, που καθαρίζει πατάτες και ρίχνει και μια κλεφτή ματιά στην τηλεόραση, μόλις βλέπει στις δημοσκοπήσεις ότι ο Η. Κασιδιάρης «δε βγαίνει» σκέπτεται από μέσα της: «καλός ο Η. Κασιδιάρης, συμφωνώ μ’ αυτά που λέει, αλλά δε βγαίνει. Πρέπει να ψηφίσω κάποιον απ’ αυτούς που μπορεί να βγουν, για να μην πάει χαμένη η ψήφος μου». Και το κάνει…\n2ον) Τα πρώτα στοιχεία που παρατέθηκαν χθες από το Κίνημα, αποδεικνύουν ότι… χάθηκαν ψήφοι της Ελληνικής Αυγής στο δρόμο από τα εκλογικά τμήματα προς το υπουργείο. Άρα, έγινε εκτεταμένη νοθεία. Σε ποιο βαθμό θα φανεί τις επόμενες ημέρες…\n3ον) Κατηγορούν πολλοί τους κατοίκους του κέντρου των Αθηνών, ότι είναι άξιοι της τύχης τους στα όσα τραβάνε από τους λαθρομετανάστες, εφόσον πολλοί ήταν αυτοί που ψήφισαν τον λαθροδήμαρχο Καμίνη, τον λαθρολάγνο Σακελλαρίδη, τον Αρούλη τον… πλουμιστό, που ανακάλυψε τη λαθρομετανάστευση και την εγκληματικότητα μια βδομάδα πριν από τις εκλογές και τους λοιπούς. Αυτό δεν ισχύει! Διότι, στην Α΄ Αθηνών δεν ψηφίζουν μόνο οι κάτοικοι της Α΄ Αθηνών, αλλά και πολλοί που έτυχε να γεννηθούν π.χ. στα Πατήσια και να μένουν π.χ. στο Ψυχικό…\n4ον) Αν δούμε τα κατά τόπους αποτελέσματα, διαπιστώνουμε ότι ο Η. Κασιδιάρης υπερψηφίστηκε στις λαϊκές γειτονιές και τα ποσοστά του πήραν την κατιούσα στις… σικ περιοχές, όπως το Κολωνάκι. Φυσικό κι επόμενο…\n5ον) Από την πρώτη στιγμή, έγραφα εδώ ότι η ΝΔ υποστήριζε τον Καμίνη. Ωστόσο, δε μπορούσε να το πράξει επίσημα, διότι τουλάχιστον οι μισοί ψηφοφόροι της θα πήγαιναν μονοκούκι στον Η. Κασιδιάρη. Υποστήριξε, λοιπόν, φαινομενικά τον χαμένο από χέρι Αρούλη και παράλληλα έστησε και την υποψηφιότητα Κακλαμάνη. Με προφανή σκοπό: να στείλει τους πιο ευάλωτους στη χειραγώγηση των ΜΜΕ και των εταίρων δημοσκοπήσεων παραδοσιακούς ψηφοφόρους της στον Καμίνη (εφόσον αυτός «βγαίνει»), αυτούς που δε φεύγουν με τίποτα από το μαντρί στον Αρούλη και αυτούς που ήθελαν να εκφράσουν την αγανάκτησή τους για την επικρατούσα κατάσταση και πιθανόν να δραπετεύσουν από το μαντρί για πάντα, στον «ανεξάρτητο» Νικήτα κι όχι στον Η. Κασιδιάρη. Με τον ίδιο τρόπο έστησε τις δύο υποψηφιότητες στην Κεντρική Μακεδονία (Ιωαννίδη για τους «νομιμόφρονες» και Τζιτζικώστα για όσους δεν ήθελαν να ψηφίσουν επίσημο υποψήφιο της ΝΔ), στην Πελοπόννησο (Τατούλη για τους «νομιμόφρονες» και τον «λαγό» Μανώλη για τους άλλους). Ομοίως, έπραξε και στην περιφέρεια Αττικής, όπου ενώ επιθυμούσε σφόδρα Σγουρό δίστασε να τον υποστηρίξει επισήμως (για να μη λακίσουν οι μισοί ψηφοφόροι της προς τον Η. Παναγιώταρο…) και κατέβασε για τα μάτια του κόσμου τον άοσμο, άχρωμο και άγευστο Κουμουτσάκο.\nΝομίζω πως ήμουν σαφής. Τίποτα άλλο…\n← «ΕΦΗΜΕΡΙΔΑ ΤΩΝ ΣΥΝΤΑΚΤΩΝ»: ΥΠΗΡΧΕ ΣΥΜΦΩΝΙΑ ΤΩΝ ΕΤΑΙΡΕΙΩΝ ΔΗΜΟΣΚΟΠΗΣΕΩΝ ΝΑ ΜΗΝ ΠΑΡΟΥΣΙΑΣΤΕΙ Η ΧΡΥΣΗ ΑΥΓΗ ΠΑΝΩ ΑΠΟ 10%!\nΟΙ «ΠΑΡΑΠΛΑΝΗΜΕΝΟΙ ΚΑΙ ΑΓΑΝΑΚΤΙΣΜΕΝΟΙ» ΨΗΦΟΦΟΡΟΙ ΤΗΣ ΧΡΥΣΗΣ ΑΥΓΗΣ ΚΑΙ ΟΙ ΦΕΡΕΛΠΙΔΕΣ ΠΝΕΥΜΑΤΙΚΟΙ ΚΑΘΟΔΗΓΗΤΕΣ ΤΟΥ ΣΥΡΙΖΑ →


Internet | Noesis\nNoesis > Wiki Τεχνολογίας > Υπολογιστές > Τεχνολογία > Internet\nΠρόδρομος του Internet μπορεί να θεωρηθεί το δίκτυο ARPANET, που δημιουργήθηκε το 1969 από το Υπουργείο ʼμυνας των Η.Π.Α. Μεταξύ 1977 και 1982 αρχίζει να ωριμάζει η έννοια του «διαδικτύου» και να χρησιμοποιείται ο όρος «Internet». Ενώ στην αρχή το «Internet» ήταν αποκλειστικά ένα δίκτυο πανεπιστημίων, τα τελευταία χρόνια αρχίζει να αποκτά μία τεράστια εξάπλωση.\nΤο Internet είναι ουσιαστικά το πρώτο παγκόσμιο δίκτυο υπολογιστών, στο οποίο έχει πρόσβαση το ευρύ κοινό. Η λέξη Internet σημαίνει «διαδίκτυο», είναι δηλαδή ένα δίκτυο που αποτελείται από άλλα δίκτυα, διάσπαρτα σε όλο τον κόσμο, τα οποία επικοινωνούν μεταξύ τους με το πρωτόκολλο TCP/IP.\nΤο Internet γνωρίζει τα τελευταία χρόνια μία αλματώδη εξάπλωση. Το 1995 υπήρχαν περισσότεροι από 6 εκατομμύρια υπολογιστές συνδεδεμένοι σ’ αυτό, με περισσότερους από 20 εκατομμύρια χρήστες σε 90 χώρες του πλανήτη.


ΙΑΤΡΙΚΟΣ ΣΥΛΛΟΓΟΣ ΛΑΡΙΣΑΣ - Στρατιωτικοί ιατροί. Παράλληλη ασφάλιση ΤΣΑΥ\nΣτρατιωτικοί ιατροί. Παράλληλη ασφάλιση ΤΣΑΥ\nΒρίσκεστε εδώ: Αρχική Ε.Τ.Α.Α.-Τ.Υ. Στρατιωτικοί ιατροί. Παράλληλη ασφάλιση ΤΣΑΥ